Oni se sumnjiče da su zloupotrebom službenog položaja oštetili “Agrobanku” za oko 16 miliona evra u korist Surudžića.\nOvo je još jedno proširenje istrage u slučaju “Agrobanke”, u kojoj je od početka do danas 25 osoba osumnjičeno za zloupotrebe kredita te banke.\nPolicija i tužilaštvo sumnjaju da je od 2006. godine odobren veliki broj kredita mimo zakona, što je imalo za posljedicu da je više od 200 miliona evra kredita “Agrobanke” ostalo nenaplativo.\nZbog odobravanja kredita bez pokrića 8. avgusta uhapšen je nekadašnji predsjednik Izvršnog odbora “Agrobanke” Dušan Antonić i još devet osumnjičenih.\nDvije sedmice kasnije, uhapšeno je još pet osumnjičenih, među kojima su vlasnik preduzeća “Habit farm” Radoslav Sekulić i njegov sin Duško Sekulić. Uhapšeni su bili odgovorna lica u preduzećima “Habitfarm”, “Svis farmacija”, “Svis intermedikal”, “Produkt trejd”, “Vestern stajls”, “Luton” i “Novi dani”.\nOni su bili korisnici bankarskih kredita u “Agrobanci”, a visina njihovih neizmirenih obaveza prema toj banci je više od 5,5 milijardi dinara.\nTa preduzeća su kao povezana lica bila korisnici kredita i bankarskih garancija kod “Agrobanke”, a nad nekima je već pokrenut stečajni postupak, dok su neka već likvidirana.\nTužilaštvo za organizovani kriminal donijelo je 26. oktobra naredbu o proširenju istrage protiv osumnjičenih odgovornih lica u “Agrobanci” Dušana Antonića, Slavoljuba Korićanca, Bojana Zarića, Bojana Labovića, Vahba Papića, zatim protiv vlasnika preduzeća “Asprom”, “Agrartrejd” i poljoprivrednog preduzeća “Porečje-Vučje” Stevana Alavanje, člana Izvršnog odbora “Agrobanke” Bojana Simonovića i direktora preduzeća “Agrartrejd” Predraga Vučkovića.\nPolicija je 20. novembra privela Jožefa Kasu, Zorana Maleševića, Peđu Mališanovića i Miomira Paovicu, pod sumnjom da su zloupotrebom službenog položaja, na štetu “Agrobanke”, pribavili Mališanoviću imovinsku korist od preko 13 miliona evra.\nDan kasnije uhapšena je i bivša direktorka šabačke filijale “Agrobanke” Branislava Vlahović, pod sumnjom da je zloupotrijebila službeni položaj i falsifikovala službene isprave.\nTagovi: agrobankabranislav pesicdusan antonicmilenko surudzicvelibor lukic


Obilježena 29. godišnjica otpora Čevljansko polje i Lokva » IlijašNet\nBosna i Hercegovina, Ilijaš, Kultura\nObilježena 29. godišnjica otpora Čevljansko polje i Lokva\nRedakcija 22. apr 2021 ID: 14551\nDanas su delegacije Općine Ilijaš, Općinskog vijeća i boračkih udruženja polaganjem cvijeća na spomen obilježju na Čevljanskom polju, odavanjem počasti, učenjem Fatihe i obilaskom spomenika na lokalitetu Lokva obilježili 29. godišnjicu donošenja odluke o pružanju otpora agresiji i spašavanju lokalnog stanovništva na području Srednjeg i šire okoline, uključujući i dijelove općina Vogošća, Vareš, Olovo i Sokolac.\n22. april 1992. godine bio je presudan mjesec za našu domovinu, a ova Odluka značila je spas lokalnog stanovništva na području Mjesne zajednice Gajevi i šire, a kasnije i formiranje jedinica koje su branile narod.\nIstog dana, 22. aprila 1992. godine donesena je i Odluka o formiranju manevarske jedinice policije koja je djelovala na području oko Gajeva, Vrutaka i Donjeg Sela pokrivajući teritorij sve do Vladajevića i Vuknića.\nOvaj dan, jedan od značajnijih za Ilijašane obilježen je na prigodan način, bez programskih aktivnosti, uz poštivanje svih epidemioloških mjera koje su na snazi.\nUkoliko smatrate da sadržaj objavljen ovdje krši Vaše autorsko, lično ili drugo pravo ili interes, možete zahtijevati objavu odgovora ili ispravke. Sadržaj iznad je u naš sistem unešen 22. apr 2021 @15:58 od strane autora Redakcija osim ako nije navedeno drugačije (preuzeto, izvor obavezan) i numerisan je unikatnim brojem SN1/2104-221558-14551 koji možete koristiti tokom prijave kako bi znali o kojem se sadržaju radi. Sve pritužbe i prigovore možete slati na e-mail adresu ilijasnet@gmail.com. Materijal poslat na ovu e-mail adresu će se smatrati pravovaljanim. Svi drugi oblici prigovora neće se smatrati relevantnim i portal IlijašNet nema obavezu postupiti po istim. Komentari na društvenim mrežama ne predstavljaju stavove portala IlijašNet te su odgovornost autora komentara.\nObilježena 30. jubilarna godišnjica formiranja Patriotske lige BiH\nU Ilijašu promovisana knjiga Žane Alpeza: „Preživjeti 21 stoljeće“ i „Izopačeno Čovječanstvo“


Zakon o jakim alkoholnim pićima("Sl. glasnik RS", br. 92/2015), koji će početi da se primenjuje 1. januara 2016. godine, regulisao je ovu materiju u skladu sa očekivanjima oko 300 registrovanih proizvođača rakije u Srbiji, ali sada predstoji donošenje podzakonskih akata i pravilnika, rečeno je na konferenciji u Privrednoj komori Beograda.\nPredsednik Grupacije proizvođača rakije u okviru Udruženja poljoprivrede i prehrambene industrije Privredne komore Beograda, Ivan Urošević rekao je da Grupacija, koja je učestvovala u izradi Zakona, insistira na stvaranju uslova za njegovu potpunu primenu.\nTo se pre svega odnosi na Registar proizvođača jakih alkoholnih pića koji bi trebalo da bude dostupan javnosti na sajtu Ministarstva poljoprivrede i zaštite životne sredine, kako bi u svakom trenutku moglo da se vidi ko ima dozvolu i da li je registrovan, a ko radi u sivoj zoni.\nPotrebno je isto tako uvesti imena proizvođača rakije po ugledu na vinske karte u ugostiteljskim objektima, jer se 80 odsto prometa jakih alkoholnih pića odvija u njima, a kad se navede proizvođač nema prevare, istakao je Urošević.\nOn je naveo da bi podzanonskim aktima trebalo obuhvatiti podrumsku evidenciju i senzorno ocenjivanje rakije.\n"Podrumsku evidenciju potrebno je jasno definisati i proizvođačima dati precizne smernice šta je potrebno prijaviti inspekciji, a ne da se to podrazumeva što dovodi do nesporazuma na terenu", rekao je Urošević.\nJedan od zahteva odnosi se na formiranje nacionalne laboratorije, nezavisnog tela za kontrolu kvaliteta i bezbednosti rakije, a u narednom periodu Grupacija će se angažovati na zaštiti geografskog porekla ovog srpskog brenda, rekao je Urošević.


Kikinda daje 15,2 miliona za subvencionisanje poljoprivrede - Bolja Zemlja\nGrad Kikinda svake godine izdvaja značajna sredstva za subvencionisanje poljoprizvodnje, a ove godine iz budžeta grada izdvojeno je 15,2 miliona dinara za tu namenu.vredne proi\nJavni pozivi za dodelu sredstava raspisani su 8. aprila, istakao je Dalibor Oličkov, rukovodilac Odseka za poljoprivredu prilikom posete poljoprivrednom gazdinstvu Stepanov u Iđošu.\n– Grad Kikinda je 8. aprila, raspisao novih 16 poziva podrške. Subvencionisaće se sve mere za koje su poljoprivrednici iskazali interesovanje.Tu spadaju osiguranje useva čemu je pridodato osiguranje životinja, kreditna podrška, nabavka novih sadnica, bušenje bunara, nabavka sistema kap po kap. Nabavka konstrukcija za plastenike i folija su nove mere, a među najzanimljivijima je mera podrške mladima u ruralnim područijima – istakao je Oličkov.\nGazdinstvo Stepanov konkurisalo je za sredstva na konkursu grada prošle godine i odobreno im je 100.000 dinara za kupovinu drobilice, mašine za usitnjavanje otpada koje ostane po završetku rezidbe.\nProgram podrške od 319,8 miliona dinara: Mnoga sela će dobiti neophodna sredstva\n– Mašina nam je velika pomoć. Vinogradari imaju problem sa ostacima nakon orezivanja, a ova mašina svo granje pretvori u štapićastu formu koja se koristi kao organsko đubrivo ili ogrev – rekao je Bogdan Stepanov.\nSve informacije mogu se naći na sajtu grada Kikinde ili lično u kancelarijama 70 i 71 Gradske kuće.\nPrethodni tekstColtrane® – štiti kukuruz do devetog lista od širokolisnih korova\nSledeći tekstSada je pravi trenutak: Evo kako da dobijete rani kupus već u junu


MUP demantuje pisanje Kurira: otvoreni smo za pitanja – Balkanekspresrb.rs\nMUP demantuje pisanje Kurira: otvoreni smo za pitanja\nOkolnost da su jučerašnju konferenciju direktno prenosile televizije, omogućava da se naknadno pregleda snimak koji MUP ovom prilikom dostavlja, kao dovoljnu potvrdu da je ministar Stefanović pružio svim novinarima mogućnost da postave pitanja koja žele, u šta su mogli da se uvere i građani koji su pratili direktan prenos\nMINISTARSTVO unutrašnjih poslova oštro osuđuje tendenciozno i neistinite navode iznete u današnjem izdanju lista „Kurir“ (strana 5) da su na jučerašnjoj konferenciji saradnici ministra Nebojše Stefanovića onemogućili novinare ovog dnevnog lista da postavljaju pitanja i protivi se zloupotrebi javnog mnjenja koju pomenuti list, u poslednje vreme, svakodnevno sprovodi.\nMinistarstvo unutrašnjih poslova poznato je po tome da su konferencije za medije koje održava otvorene za svaku vrstu pitanja, često i van teme same konferencije, o čemu svedoče i direktni prenosi više televizija s nacionalnom frekvencijom, čime demantujemo pokušaj da se našem Ministarstvu i samom ministru implicira loša saradnja sa predstavnicima medija.\nOkolnost da su jučerašnju konferenciju direktno prenosile televizije, omogućava da se naknadno pregleda snimak koji MUP ovom prilikom dostavlja, kao dovoljnu potvrdu da je ministar Stefanović pružio svim novinarima mogućnost da postave pitanja koja žele, u šta su mogli da se uvere i građani koji su pratili direktan prenos.\nUprkos delikatnosti policijskog posla, MUP je poslednje ministarstvo kome se može implicirati pokušaj cenzure, jer se informacije medijima dostavljaju tokom celog dana, u najkraćem mogućem roku, neposredno nakon samih događaja, usmeno i pismeno, omogućen je foto i video materijal realizovanih akcija, a zaposleni u Birou za saradnju s medijima dostupni su novinarima 24 časa.\nPoštujući profesionalni i etički kodeks posla koji obavljamo, nećemo ulaziti u samo njima znane razloge zašto u poslednje vreme list „Kurir“ prekraja istinu. Da to zaista čini, potvrđujemo vam snimkom dela jučerašnje konferencije, na kome se vidi da ministar poziva novinare da postave sva pitanja koja žele.♦\nTagsKurir MUP Nebojša Stefanović


U Srbiji za četiri meseca 1.255 obolelih od malih boginja\nU Srbiji je od početka pojave malih boginja u oktobru prošle godine Institut za javno zdravlje Milan Jovanović Batut zabeležio 1.255 slučajeva, od toga tri sa smrtnim ishodom.\nImunolog Dečje klinike u Tiršovoj Srđa Janković ocenio je da je najsigurnija zaštita eliminisati bolest, kao i da je za to potreban kolektivni imunitet i visok procenat vakcinisanih.\nOn je naveo da postoji mogućnost da nisu svi slučajevi malih boginja primećeni i registrovani.\n"Neko ima atipičnu kliničku sliku, blagu formu, pa nije otišao kod lekara, ovo su potvrđeni slučajevi klinički ili laboratorijski. Tako da je uvek moguće da je broj obolelih nešto veći, međutim ne može biti mnogo veći, jer ipak nadzor funkcioniše", rekao je Janković za Radio-televiziju Srbije.\nGovoreći o žrtvama malih boginja, Janković pretpostavlja da bi ishod bio drugačiji da su bile vakcinisane.\nOn je naveo da je sve veći broj dece obuhvaćen vakcinacijom, kao i da to svedoči o povratku poverenja u vakcinaciju, što ublažava epidemiju.\n[Novinar Miša Stojiljković o povećanom broju obolelih od malih boginja]


Nestale bebe: 3.000 prijava po fiokama\n► Nestale bebe: 3.000 prijava po fiokama\nViše od 3.000 krivičnih prijava u vezi nestalih beba "leži" u fiokama tužilaštva, jer istraga ni po jednom od ovih predmeta nije pokrenuta. Iako je država Srbija, po presudi Evropskog suda za ljudska prava u Strazburu, do 9. septembra ove godine trebalo da obezbedi naknade za roditelje nestalih beba i reši sporne slučajeve, to dosad nije učinjeno.\nSastanak premijera Aleksandra Vučića sa roditeljima nestalih beba trebalo je da bude održan u utorak, ali je odložen zbog premijerovih obaveza. Goran Filipović, koji je trebalo da prisustvuje sastanku, kaže za Danas da im je ponuđeno da umesto sa Vučićem razgovaraju sa ministrima zdravlja, pravde i unutrašnjih poslova.\n"Mi smo odbili tu ponudu, jer smatramo da država ne ispunjava svoje obaveze a da to, između ostalih, opstruišu i navedeni ministri. Pre svih Nebojša Stefanović, jer policija ne čini ništa u vezi sa nestalim bebama. Prethodno, dok je bio predsednik skupštinskog Odbora za prava deteta, obećavao nam je da ćemo učestvovati u radu tog odbora, prisustvovati sednicama, ali od toga nije bilo ništa", ističe Filipović.\n"U kabinetu premijera su nam rekli da nikada nisu dobili zakon, kao ni dopise koje smo mu slali. Zato zahtevamo da razgovaramo izričito sa njim, da bismo utvrdili ko opstruira slučaj", naglašava Filipović.\nProfesorka prava Vesna Rakić Vodinelić, koja je sa svojim timom izradila model zakona, kaže za Danas da pitanje zašto on dosad nije usvojen treba postaviti Skupštini, Vladi, a pre svega ministru pravde.\n"Pretpostavljam da nije usvojen jer to nikom od njih nije bitno niti interesantno. Kada ih budu pritisli iz Saveta Evrope, onda će verovatno morati da ga usvoje. Komitet ministara SE zadužen je za izvršenje odluka Evropskog suda za ljudska prava u Strazburu, i vlasti će morati da poštuju njihovu odluku", kaže Rakić Vodinelić.\nOna nije pravna zastupnica roditelja, ali im je izašla u susret i uradila model zakona.\n"Meni je to bio izazov, i profesionalni, jer sličan zakon ne postoji u Evropi, a pre svega ljudski, jer sam želela da pomognem ovim ljudima", naglašava Rakić Vodinelić.\nPredsednik udruženja nestalih beba Srbije Vladimir Čičarević kaže za naš list da je najveći problem što tužilaštvo u našoj zemlji nije pokrenulo nijedan slučaj, niti dalo nalog za DNK analizu.\n"Tužioci su uplašeni, jer je u trgovini bebama učestvovalo pola države. Podneli smo 3.000 krivičnih prijava a nijedan postupak nije pokrenut. DNK analiza zastareva nakon 10 godina. Neki roditelji su sami donosili analize, gde je poklapanje sa detetom bilo 98 odsto, a tužilaštvo to nije uzimalo u razmatranje", ističe Čičarević.\n"Većina ih je u Srbiji, mada ih ima i u nekim evropskim državama i Kanadi. Do njih smo došli prateći dokumentaciju, a u nekim slučajevima smo angažovali detektive“, kaže Vladimir Čičarević.


Srbija ima evropsku budućnost: Izvestilac Evropskog parlamenta za Srbiju Dejvid Mekalister\nRezolucija o Srbiji o kojoj je raspravljao Evropski parlament ukazuje na napredak koji je zemlja postigla u oblasti ekonomskih reformi, saradnje u regionu i pregovora o članstvu u EU, ali i na pomanjkanje napretka u praksi kad je reč o nezavisnosti pravosuđa od politike, slobode medija i pomanjkanja napretka u borbi protiv korupcije.\nPredlagač rezolucije i izvestilac Evropskog parlamenta za Srbiju Dejvid Mekalister istakao je da je Srbija na pravom putu ka Evropskoj uniji i predložio otvaranje dva nova poglavlja ovog meseca.\n„Srbija nema samo evropsku perspektivu, Srbija ima evropsku budućnost. Zemlja se nedvosmisleno približava Evropskoj uniji, do sada je otvorila 8 poglavlja i privremeno zatvorila dva. Snažno preporučujem komesaru Johanesu Hanu, kome bih još jednom zahvalio za njegovo izvanrednu posvećenost i angažman u regionu, da najavi ove nedelje u Beogradu, da će ovog meseca biti otvorena dva nova poglavlja“.\nMekalister je podsetio da je ključ uspeha Srbije u evrointegracijam napredak u poglavljima 23 i 24, da su vlasti Srbije postigli izvestan pomak u pravosuđu, ali je izrazio zabrinutost zbog pomanjkanja napretka u borbi protiv korupcije i organizovanog kriminala.\nMekalister je takođe izneo kritičke primedbe u oblasti slobode izražavanja i odnosa vlasti prema medijima.\nOn je pohvalio doprinos Srbije regionalnim i susedskim odnosima i podsetio da evrointegracije Srbije u potpunosti zavise od napretka u odnosima sa Kosovom:\n„Ne radi se se samo o postizanju sporazuma nego o njihovoj implementaciji. Čim Srbija dobije novog premijera, a Kosovo stabilnu vladu, obe strane treba da se usredsrede na realizaciju već postignutih dogovora. Obe strane, i Priština i Beograd, treba da naprave jasne korake i pokažu posvećenost i kredibilnost“, istakao je Mekalister.\nEvropski komesar za proširenje i susedsku politiku Johanes Han pohvalio je napredak Srbije u ekonomskoj sferi, u reformi administracije i iskazanu volju vlasti za nastavak dijaloga sa Kosovom. Pozdravio je i poziv predsednika Aleksandra Vučića na unutrašnji dijalog o Kosovu. Ukazao je na potrebu da javnost Srbije stekne jasniju predstavu o tome da je Evropska unija najveći strateški partner Srbije:\n„EU je partner Srbije broj jedan. To važi i kad je u pitanju nepovratna pomoć: dve milijarde evra je donirala Srbiji od 2007. godine, što je mnogo više nego što je donirala bilo koja druga zemlja na svetu. To zaslužuje da se zna“, istakao je Johanes Han.\nMnogi evroposlanici, među njima i Tanja Fajon, slovanačka parlamentarka iz Grupe socijalista, uz pohvale Srbiji na postignutom napretku, ukazali su i na jaz između uspeha Srbije na papiru i onoga što govore njeni građani:\n„Kad sam razgovarala sa mladima u Srbiji, oni su mi rekli da je gotovo nemoguće dobiti posao bez članske karte vladajuće partije ili davanja mita partijskom funkcioneru, a nevladine organizacije ukazuju na stalno unazađivanje vladavine prava ili na pravno nerešene slučajeve, kao što je nelegalno rušenje u beogradskoj četvrti Savamali. Takođe sam informisana o pretnjama predstavnicima medija i istraživačkim novinarima, kao i o tome da su neki od njih fizički napadani“, istakla je Fajon i naglasila da ovakve pojave ne treba da se prećutkuju i da takva Srbija ne treba da uđe u evropsku porodicu.\nI drugi evroposlanici, uz pohvale Srbiji za do sada ostvareno na putu evrointegracija, pozvali su vlasti u da rešavaju slučajeve preteranog korišćenja policijske sile prema građanima. Izrazili su zabrinutost zbog spornih događaja u beogradskoj četvrti Savamala, posebno kad je reč o rušenju privatne imovine, i zatražili da to brzo bude sudski rasvetljeno.\nEvroposlanici su ponovo izrazili zabrinutost zbog izostanka napretka slobode izražavanja i povodom autocenzure u medijima gde je, kako je ocenjeno, došlo do pogoršanja situacije.\nU rezoluciji EP je veliki prostor dat pitanju slobode izražavanja i nezavisnosti medija, a od vlasti u Srbiji je zatraženo da javno i neopozivo osudi sve napade, obezbede odgovarajuća sredstva za efikasniju istragu napada na novinare i medije da bi počinioci bili privedeni pravdi.\nEvropski parlament je pozdravio učešće Beograda u međunarodnim vojno-policijskim misijama Evropske unije, ali ponovo poziva Srbiju, saglasno zahtevima njenog statusa kandidata za članstvo, da postepeno usaglasi svoju spoljnu i bezbednosnu politiku s EU, uključujući politiku prema Rusiji.\nU rezoluciji i raspravi je naglašeno da je Srbija i dalje konstruktivno opredeljena za odnose s drugim zemljama u procesu priključivanja EU i susednim članicama Unije, i rečeno da bilateralna pitanja treba rešavati saglasno međunarodnom pravu, kao i da rešavanje takvih problema ne sme ugroziti pregovore o članstvu s EU.


Vinogradari očekuju donošenje novih uredbi - Serbian Brandy - Najbolje srpske rakije i vina\nNOVI SAD - Nakon nedavnog usvajanja pet, za poljoprivredu, važnih uredbi, pre svega iz ratarskog i stočarskog sektora, za koju nedelju se može očekivati donošenje i uredbi relevantnih za voćarsko-vinogradarsku oblast.\nNaime, kroz uredbu za podsticanje podizanja višegodišnjih zasada, pre svega vinove loze, subvencionisaće se jesenas podignuti vinogradi kao i oni koji će se zasnovati ovog proleća. Oni će se finansirati u punom iznosu a novac će biti isplaćen ove godine. Pomoć se odnosi i na podizanje naslona, u vrednosti od 550.000 dinara po hektaru.\nDarko Jakšić, rukovodilac sektora za vinogradarstvo i vinarstvo u Ministarstvu poljoprivrede, rekao je, gostujući u emisiji "Brazde" Radio-televizije Vojvodine, da je u okviru uredbe novost što će svi vinogradari koji podižu autohtone sorte grožđa moći da računaju na bonus od 50.000 dinara po hektaru.\nU pripremi je i uredba kojom će se subvencionisati proizvodnja vina sa geografskim poreklom, a to će u ovoj godini biti 49 vrhunskih vinara. Oni mogu da ostvare pravo na iznos u vrednosti polovine troškova namenjenih kontroli vina sa geografskim poreklom kao i za kupovinu evidencionih markica, koje se uvode od ove godine.\nRok za podnošenje zahteva za podizanje višegodišnjih zasada je 31. maj, podsetio je Jakšić.\nMiroslav Kovačević, vrhunski iriški vinogradar i vinar, čije se crveno vino Aurelijus nedavno našlo na vinskoj karti prilikom susreta najviših srpskih i ruskih državnika, pozdravlja mere ministarstva poljoprivrede. One će prema njegovim rečima doprineti, pored očuvanja autohtonih sorti i podizanju savremenih zasada vinove loze i modernog sortimenta, koje su osnova visokokvalitetni vina.\nU emisiji "Brazde" on je najavio projekat Vinski Srem, koji će se uskoro realizovati u Opštini Irig tako što će se oko 700 hektara državne zemlje dati u zakup vinogradarima koji će na ovoj grani razviti i vinski turizam.\nKrediti povoljni za vinare


Putin: SAD ostavile katastrofu u Avganistanu\nFoto: Tanjug/AP | Putin: SAD ostavile katastrofu u Avganistanu\nTanjug 03.09.2021 14:01\nMOSKVA - Predsednik Rusije Vladimir Putin smatra da je položaj Avganistanaca koji su radili za SAD i njihove savjetnike, kao i cjelokupna situacija u toj zemlji nakon povlačenja američkih trupa katastrofalna.\n"To je zaista katastrofa. To je istina. To nisu moje riječi. To su riječi samih američkih analitičara. To je katastrofa, jer su Amerikanci, koji su vrlo pragmatični ljudi, na tu kampanju potrošili više od jednog i po biliona dolara, a kakav je rezultat? A ako pogledate broj ljudi koji su napušteni u Avganistanu, koji su radili za Zapad, za SAD i njihove saveznike, onda je to humanitarna katastrofa", rekao je Putin na plenarnoj sjednici Istočnog ekonomskog foruma, prenosi TAS S.\nRuski predsjednik je takođe naveo da je neprihvatljivo nametanje demokratskog uređenja zemljama nasilnim putem i da ako je ono potrebno nekom narodu, on će sam doći do toga.\nPutin je ocjenio da Zapad nastavlja sa politikom spoljnog nametanja standarda drugim zemljama, bez obzira na lekcije iz Avganistana.\n"Da li je ovo kraj hegemonije Zapada? Radi se o tome da ove lekcije budu pravilno shvaćene i da postoje promjene u realnoj politici. Oni govore o Avganistanu: ušli smo tamo, napravili mnogo grešaka, a istovremeno se isto to nastavlja prema drugim zemljama. A šta su sankcije? To je nastavak iste politike i nametanje svojih standard", rekao je Putin.\nKaže i da se ne radi samo o Rusiji, već i o drugim zemljama, među kojima su zemlje Azijsko-pacifičkog regiona, Latinske Amerike i druge u svijetu.\nOn je takođe naveo da Rusija nije zainteresovana za raspad Avganistana, jer onda neće biti tamo nikog s kim bi moglo da se razgovara.\nRuski predsjednik je rekao i da je trenutna realnost da talibanski pokret kontroliše skoro čitavu teritoriju Avganistana sa izuzetkom Panšira i male susjedne teritorije na sjeveru i da bi trebalo poći od te činjenice.\n"A ako je to tako, onda treba razmisliti o tome da što prije talibani uđu u, da tako kažem, porodicu civilizovanih naroda, time će biti lakše da se stupi u kontakt, komunicira i na neki način utiče i postavljaju neka pitanja, ako ne i zahtjevi da u okviru civilizovanih odnosa treba poštovati civilizovana pravila", objasnio je Putin.\nOn smatra i da najnoviji događaji u Avganistanu predstavljaju prijetnju za azijske zemlje, susjede Rusije, a time i za Rusiju.\n"U slučaju raspada u Avganistanu neće biti nikoga da razgovara sa Islamskim pokretom Uzbekistana i svima drugima koji u toj zemlji predstavljaju prijetnju našim saveznicima i susjedima. I imajući u vidu da nemamo vizna ograničenja i da je slobodno kretanje preko granica, to takođe ima značajne implikacije za Rusiju sa bezbjednosnog stanovišta", naveo je Putin.\nRuski predsjednik je tokom svog obraćanja na Istočnom ekonomskom forumu, naglasio i da samo Ujedinjene nacije (UN) i Savjet bezbjednosti treba da nadgledaju svjetski poredak.\nPomoćnik redatelja filma "Rust" jednom otpušten sa seta zbog incidenta s oružjem


Bolja saradnja Pazara i Rožaja «sandzakvesti sandzakvesti\nBolja saradnja Pazara i Rožaja Friday, Feb 4 2011\nvesti muamer zukorlic, novi pazar, rozaje, sandzak, sulejman ugljanin, tutin\tsandzakvesti 11:37 pm\nSaradnja Novog Pazara i Rožaja ubuduće će biti intezivirana.\nZajedno će se raditi na projektima koji će rešiti infrastrukturne i ekonomske probleme, rečeno je prilikom sastanka gradonačelnika Meha Mahmutovića i predsednika opštine Rožaje Nusreta Kalača.\n„Pazara mora da bude pokretač budućuh aktivnosti s obiztom na veličinu i realno na svoje resurse, a mi svi ostali da pomognemo da realizujemo zamisao od koje ćemo svi imati koristi. Ja cenim da imamo mnogo dodirnih tačaka i projekata, koje možemo zajedno da relaizujemo“, istakao je Kalač.\n„Pošto su Srbija i Crna Gora zainteresovani za ulazak u EU, cela regija će imati značaja kod evrospkih fondova i mi zajedno kada budemo nastupali i tražili sredstva za zajedničke projekte velika je mogućnost da se to i ostvari“, rekao je Mahmutović.


Kako kaže dr Lazar Davidović, direktor Klinike za vaskularnu hirurgiju, ovakve operacije povremeno su rađene i u prošlosti, ali u Kliničkom centru Srbije rutinski se izvode od 2001. godine i na taj način je operisano oko 350 pacijenata. U pitanju je operativno lečenje aneurizme torakoabdominalne aorte.\nOva operacija ponovo je nedavno izvedena u KCS pacijentkinji od 38 godina, koja je sad u stabilnom stanju. Kako je dr Davidović objasnio za RTS, zahvat se najčešće i izvodi pacijentima koji imaju između 30 i 40 godina, i koji imaju urođen problem.\n20 NOVIH OPERACIONIH SALA I 500 SOBA Ovako će izgledati renovirani Klinički centar Srbije (FOTO)\n- U pitanju je najrizičnija, najizazovnija procedura u vaskularnoj hirurgiji za pacijenta, hirurga, anesteziologa jer se pacijentu tokom operacije istovremeno otvara grudni koš i trbuh. Nakon otvaranja se primenjuje mašina za vantelesni krvotok, privremeno se iz funkcije isključi levo plućno krilo i nakon toga se veštačkim krvnim sudom zameni sve što je bolesno pa u njega ugrađuju arterije koje ishranjuju kičmenu moždinu, jetru, slezinu, bubrege, creva... - objašnjava profesor Davidović.\n- Mnoge operacije traju i po 10 sati, njih ne izvodi pojedinac već dobro obučeni multidisciplinarni timovi koga čine vrlo iskusni anestiolozi, hirurzi, radiolozi, transfuziolozi i vrlo iskusne medicinske sestre jer kada se proces završi u operacionoj sali to je samo prvi korak i počinje jedan složen postoperativni oporavak koji traje po pet, šest dana - objašnjava Davidović.\nBolovi u grudima, leđima, promuklost, hroničan kašalj - simtomi su koji mogu da ukažu da neko ima aneurizmu torakoabdominalne aorte, rekao je Davidović.\nDodaje da se operativni zahevi ove vrste osim pacijentima iz Srbije izvode i pacijentima iz Crne Gore, i Hrvatske.


Japan će učestvovati u spašavanju na Filipinima\nJapan će mobilizirati 1.200 vojnika, tri ratna broda, 10 aviona i šest helikoptera kako bi učestvovao u operacijama spašavanja na Filipinima koje je uništio moćni tajfun - saopćilo je ministarstvo odbrane.\nTo će biti najveća operacija spašavanja Japanskih snaga za samoodbranu u inozemstvu, navodi se u saopćenju objavljenom u petak.\nOko 1.170 pripadnika japanskih snaga pružit će medicinsku podršku, karantinske usluge i prevoz materijala u uništena područja. Desetak će imati bazu u Manili da koordiniraju operacije s Filipincima i drugim zemljama.\nJapan je već poslao 50 vojnika u utorak za prvu medicinsku pomoć i operacije prevoženja, a zatim je u srijedu saopćio da je spreman poslati do 1.000 vojnika na Filipine.\nOvo je prvi put da japanski vojnici dolaze na otok Leyte, na kojem je bilo jedno od najvećih bojnih polja u Drugom svjetskom ratu, za vrijeme kontra-ofanzive američkih snaga u pacifičkom okeanu 1944. godine.


Performans u Historijskom muzeju /Posljednji pozdrav Adiju Lukovcu / Radio Sarajevo\nPerformans u Historijskom muzeju / Posljednji pozdrav Adiju Lukovcu\n09. 01. 2019. u 16:50:00 Radiosarajevo.ba\n"Posljednji Pozdrav Adiju Lukovcu" umjetnički je događaj koji će u nedjelju, 13.01.2018. sa početkom u 19h ujediniti savremenu muzičku scenu Sarajeva u Historijskom muzeju BiH.\nNova generacija savremenih umjetnika/ca iz oblasti muzike i performansa u sklopu umjetničkog kolektiva TAZ 22 inicirala je organizaciju ovog događaja, kao način da se adekvatno obilježi značaj stvaralaštva Adija Lukovca za cjelokupnu historiju i budućnost umjetnosti Bosne i Hercegovine. TAZ 22 kolektiv je nomadskog karaktera koji pokreće Smirna Kulenović, sa ciljem da ujedini aktuelnu umjetničku scenu kreirajući događaje zvučnog, muzičkog i performativnog karaktera - uvijek drugačijeg trajanja i na drugačijoj lokaciji.\nDogađaj je u potpunosti samoorganizovan kao organski produkt ujedinjene umjetničke scene; bez sponzora, bez finansija, uz dobru volju i solidarnost svih umjetnika/ca koji/e učestvuju. Organizatori se zahvaljuju Historijskom muzeju na podršci, Adisu Memoviću i Benjaminu Čengiću na tehničkoj podršci, nezavisnoj kustosici Tatjani Nikolić, producentici Belmi Jusufović, kolektivu Odron i art-kinu Kriterion. Izrazitu zahvalnost dugujemo Amiri Lukovac-Banda i Kijanu koji će u budućnosti osnovati Fondaciju Adi Lukovac, kao i Adnanu Ziliću iz nekadašnje grupe Ornamenti koji je produkcijski pomogao da se muzika Adija Lukovca akumulira i sluša u adekvatnom i kvalitetnom formatu.\nTagovi: Adi Lukovac elektronska muzika muzika performans BH muzika Historijski muzej\nKonferencije / Uoči stopmotion filma: Sve spremno za premijeru Zlatne jabuke\nRSA singl premijere / Easy Life - Nightmares


Ko bi rekao, Apple nije kopirao dizajn iPhone 6 uređaja - iMagazin\nKo bi rekao, Apple nije kopirao dizajn iPhone 6 uređaja\n2017/03/27 | 12:54\nMožda će vam zvučati neverovatno, ali čini se da kompanija Apple, koja zapošljava zaista veliki broj inženjera i dizajnera, nije kopirala dizajn nepoznatog kineskog pametnog telefona za svoj iPhone 6 uređaj. Prenosimo vesti sa suda u Pekingu.\nVerovatno ne treba posebno predstaviti „svetski poznatu“ kompaniju Baili. To je kompanija čiju je seriju telefona 100C bez srama kopirao Apple tokom razvoja iPhone 6 uređaja. Ovakvu najavu je kompanija Baili, inače poprilično nepoznata kineska telefonska kompanija, verovatno želela videti u naslovima svih vesti, kada je odlučila da tuži Apple. Najsmešnija stvar je što su dobili prvu rundu, jer je Beijing Intellectual Property Office presudio kako je Apple povredio patente kineske kompanije, i kako moraju zaustaviti prodaju u tom gradu.\nNakon prvobitnog šoka, Apple-ov pravni tim je uložio žalbu na presudu. Prva stvar koju su uspeli postići je nastavak prodaje uređaja dok se slučaj ne reši. Drugu rundu su dobili pre nekoliko dana, kada je sud odlučio da ipak nisu povredili patente, tako da je stara presuda poništena. Takođe, presudili su da iPhone 6 ima funkcije koje omogućuju jasno razlikovanje između dva proizvoda. Ko bi rekao…\nShenzen Baili u zadnje vreme baš i nema previše sreće. Kompanija se praktično raspala jer korisnici imaju vrlo negativan stav prema proizvodima, za koje kažu da su skupi i nekvalitetni, što nisu preterano dobre preporuke na bilo kom tržištu, a pogotovo na vrlo konkurentnom kineskom tržištu. Verovatno im je poslednja slamka spasa bila tužba protiv Apple-a, ali se čini kako su zaboravili da Apple poseduje čitav tim stručnjaka, čiji je zadatak da se bori na sudu u ovakvim procesima.\nTužba se, kao i obično, zasnivala na temelju dizajna. Baili je izjavio kako su zaobljene ivice pametnog telefona bile njihova jedinstvena i neponovljiva inovacija, koju je Apple kopirao bez razmišljanja. Ova priča nam je veoma poznata…


U Vranju snimljeni prvi kadrovi filma "Mrak" Dušana Milića\nU Vranju snimljeni prvi kadrovi filma „Mrak“ Dušana Milića\nTanjug 21. maja 2019. 11:14\nVRANJE – U Vranju su danas snimljeni prvi kadrovi psihološkog trilera „Mrak“ Dušana Milića, u koprodukciji pet zemalja: Srbije, Danske, Bugarske, Grčke i Italije, inspirisanog istinitom porodičnom dramom jedne srpske porodice na Kosovu, saopštili su producenti.\nOsim Dankinje srpskog porekla Danice Ćurčić, ovih dana na jug Srbije polako stižu i ostale inostrane glumačke zvezde poput italijanskog umetnika Flavija Parentija, ovdašnjoj publici poznatog po ulozi u filmu Vudija Alena „Rimu s ljubavlju“, a producentkinja Snežana Van Hauvelingen za početak juna najavljuje dolazak još jednog poznatog američkog glumca, čije ime, međutim, zasad ne otkriva.\nRadnja psiho-horora „Mrak“ dešava se u vreme „martovskog pogroma“ na Kosovu i Metohiji 2004. godine.\nObrađuje temu života u konstantnom strahu srpske devojčice Milice koja, pošto su joj otac i ujak nestali, ostaje sama s majkom i dedom u sablasnoj kući (koju je za potrebe snimanja filma izgradio čuveni scenograf Milenko Jeremić).\nPorodicu čuvaju prijateljski nastrojeni pripadnici italijanskog Kfora čija prekomanda, ipak, menja sve…\nU filmu se, osim nosioca glavnih uloga – Slavka Štimca, koji igra dedu Milutina, Danice Ćurčić koja je u ulozi ćerke Vukice i malene debitantkinje Mione Ilov koja na velikom platnu oživljava devojčicu Milicu, pojavljuju I Nikola Rakočević u ulozi sveštenika Dositeja, makedonski glumac Kole Angelovski, Slaviša Čurović i bosanska glumica Slađana Bukejlović.\nPredstojećeg vikenda u Vranju će se glumačkoj ekipi pridružiti i Flavio Parenti, bogate umetničke biografije koji će u srpskom ostvarenju „Mrak“ glumiti italijanskog vojnika Kfora Mauricija.\n„Mauricio je sa svojom vojskom u misiji zaštite srpskih civila na Kosovu I Metohiji. Proveo je nekoliko godina u određenom rejonu. Tu je došao u kontakt sa Srpkinjom Vukicom, čiju porodicu, između ostalih, štiti. Približno su sličnih godina i razvili su vremenom emotivni odnos“, opisuje scenarista I reditelj Dušan Milić ulogu koju će tumačiti Parenti, ne nagoveštavajući kakav će ishod njihov odnos biti na kraju.\nSnimanje filma „Mrak“ trajaće do prvog jula u koprodukciji Srbije, Danske, Bugarske, Italije i Grčke, a podržali su ga: Filmski centar Srbije, Danski filmski institute, Filmski centar Bugarske, Italijanski regionalni fond “Fondo Audiovisio FVG”, Filmski centar Grčke, EURIMAGES fond Saveta Evrope, MEDIA kreativne Evrope i nacionalna danska televizija DRTV.


KLUBOVI U PROBLEMU Virtus se POVLAČI iz Evrokupa - Srpskainfo\nKLUBOVI U PROBLEMU Virtus se POVLAČI iz Evrokupa\nI košarkaški klubovi polako gube volju za borbu sa korona virusom. Tako je predsjednik Virtusa Luka Baraldo zaprijetio da će se njegova ekipa povuči iz takmičenja u Evrokupu ako se pandemija nastaviti pogoršavati.\nBaraldi je istakao da zbog složene epidemiološke situacije u cijeloj Evropi nemoguće igrati utakmice u normalnom ritmu, te da bi najbolje rješenje bilo da se ne igra do kraja godine, a da se sezona nastavi u januaru ili februaru u drugačijem formatu.\n– Imamo problem da putujemo po Italiji, a da ne spominjem kako je u Evropi. Takmičenje bi trebalo prekinuti, a do januara ili februara pronaći novi model. Mnogo klubova ima igrače koji su pozitivni, sezona nije regularna. Mi smo, recimo, igrali meč u Belgiji, zemlji koja je zatvorena. To je opasna situacija. Razmišljam da povučem ekipu iz Evrokupa – rekao je Baraldi.\nOstali italijanski klubovi – Trento, Venecija i Breša – smatraju da nema potrebe za takvom odlukom, te da se poštuju odluke koje su donijete na početku sezone.\nSport EvrokupKorona virusVirtus\nSADA I ZVANIČNO Otkazan meč Cedevita Olimpije u Evrokupu\nFOTOGRAFIJE ZLOSTAVLJANE DJECE SVE ŠOKIRALE Zavod Pazarić je bio u središtu afere, Vlada FBiH sada izdvaja dodatna sredstva za njegov rad (VIDEO)


Sabatini pobedila Selešovu, Dimitrov bolji od Federera\nLegendarne teniserke Monika Seleš i Gabrijela Sabatini odigrale su egzibicioni meč u Njujorku i obeležile 25-godišnjicu od čuvenog duela iz novembra 1990. godine u WTA finalu.\nDve i po decenije kasnije, u istoj dvorani, sada Amerikanka Seleš i Sabatini, odigrale su egzibiciju, a Argentinka je pobedila rezultatom 8:5.\nPublika ih je pozdravila ovacijama, a mnogi su prokomentarisali kako se po izgledu 44- godišnje Sabatini i 41- godišnje Seleš, ne može naslutiti da je prošlo dve i po decenije.\nSabatini je u karijeri jednom osvojila gren slem - na US Openu 1990, dok je Selešovoj to pošlo za rukom čak devet puta, uz ukupno 53 titule.\nKako je podsetio argentinski list "Klarin", Monika je u svojoj autobiografiji navela da je Gabrijela bila jedina teniserka iz tadašnjeg svetskog vrha koja joj je pružila podršku, nakon što je 1993. godine preživela monstruozan napad nožem na turniru u Hamburgu.\nBugarin Grigor Dimitrov je u drugoj egzibiciji dana pobedio Rodžera Federera sa 6:2, 1:6, 7:5.\nTo je bila prva pobeda Bugarina protiv Švajcarca koji protiv njega vodi sa 3:0 u zvaničnim mecevima.


Nastavljeno iseljavanje izbeglica iz kampa u Idomeniju\nIdomeni, 25. maj 2016.\nTokom jučerašnjeg danas je iz Idomenija evakuisano 2.031 migranata, od čega su 1.273 bili Kurdi, 662 Sirijci i 97 Jazidi, preneo je Rojters.\n"Iseljenje teče bez ikakvih problema", izjavio je portparol grčke vlade za migrantsku krizu Jorgos Kiricis i dodao da će, u idealnom slučaju, migranti biti iseljeni do kraja nedelje, iako nije određen precizan rok za okončanje evakuacije.\nJutros je nekoliko autobusa ispunjenih do poslednjeg mesta, najviše porodicama sa decom, napustilo Idomeni i krenulo ka državnim migrantskim centrima na jugu Grčke.\nPrema najnovijim procenama, pre početka iseljenja je najmanje 8.000 ljudi boravilo u kampu u Idomeniju, koji je bio pretrpan i imao loše uslove za život, pošto su prethodno migranti ignorisali pozive vlade da napuste kamp.\nU jednom trenutku, nakon što su balkanske zemlje zatvorile svoje granice za izbeglice koje su planirale da putuju na sever Evrope, u Idomeniju se skupilo čak 12.000 ljudi, među kojima je najviše bilo Sirijaca, Avganistanaca i Iračana.\nGrčke vlasti planiraju da postepeno premeste migrante iz Idomenija u državne izbegličke centre na jugu zemlje, koji imaju kapacitete za oko 5.000 ljudi.


Medojević: Bilo bi lijepo da otac Gojko odmori glas i skoncentriše se prema DPS-u - Vijesti.me\n"SVAKO TREBA DA RADI SVOJ POSAO"\n"Mi njima ne dijelimo lekcije, pa bi bilo lijepo i da otac Gojko malo odmori glas i skoncentriše se prema DPS. To su neprijatelji Crkve i satanisti", komentarisao je Medojević na Fejsbuku. Edit\n63452 pregleda 627 komentar(a)\nVijesti online 17. februar 2020, 18:57 ažurirano 17. februar 2020, 19:13\nFunkcioner Demokratskog fronta (DF), Nebojša Medojević kazao je da rektor Cetinjske bogoslovije, Gojko Perović treba "malo da odmori glas i skoncentriše se prema DPS-u".\n"Ova borba je složena, opasna i teška. I svako treba da radi svoj posao. Crkva svoj. Mi svoj. Mi njima ne dijelimo lekcije, pa bi bilo lijepo i da otac Gojko malo odmori glas i skoncentriše se prema DPS. To su neprijatelji Crkve i satanisti", komentarisao je Medojević na društvenim mrežama.\nRektor Cetinjske bogoslovije, Gojko Perović, poručio je prošlog četvrtka u Baru političarima iz opozicije da "ne uređuju litije" i da ne iznose svoje predloge pred kamerama, već da, ako imaju šta da kažu, dođu na jedan od skupova.\nLider DF-a Andrija Mandić je prošle nedjelje, gostujući u emisiji srbijanske televizije O2, kazao da građani koji protestuju protiv usvajanja Zakona o slobodi vjeroispovijesti treba da saopšte koji je to dan do kada će čekati da se Zakon povuče.\n“Mislim da tog datuma treba svi da se okupimo u Podgorici i da sa ulice poručimo da se nećemo razilaziti dok se Zakon koji otima imovinu Srpske pravoslavne crkve, ne stavi van snage", rekao je tada Mandić.


Nove mere u glavnom gradu: Kazne za nenošenje maske u prevozu | Belle Amie\nPodržimo selo 6\n13:05, 29. 06. 2020 Nikola Mihajlovic Srbija, Vest dana, Vesti 0\nKrizni štab doneo je na današnjoj sednici nove mere u cilju borbe protiv epidemije koronavirusa. Prema informacijama koje prenose beogradski mediji, nove mere koje će Krizni štab preporučiti Vladi Srbije podrazumevaće nošenje maski u gradskom prevozu, ali i u zatvorenom prostoru. Tokom vikenda 68 novozaraženih u Novom Pazaru.\nZamenica direktora “Batuta” i članica Kriznog štaba dr Darija Kisić Tepavčević rekla je za RTS da je doneta odluka da bude obavezno nošenje maski u svim zatvorenim prostorima u Beogradu, jer je najveći broj novoinficiranih upravo iz glavnog grada i da je većina zaraženih boravila u zatvorenom prostoru, gde je bila u kontaktu sa većim brojem ljudi.\nU Užicu je u toku sednica Gradskog kriznog štaba na kojoj bi trebalo da bude doneta odluka o uvođenju vanredne situacije u ovom gradu i preporučene nove mere u cilju suzbijanja širenja virusa korona.\nOd 28 testiranih uzoraka, na teritoriji grada Čačka registrovano je još devet osoba zaraženih koronavirusom. Novi slučajevi su zabeleženi kod osoba mlađih od 55 godina, a većina njih ima blažu kliničku sliku i upućeni su na kućnu izolaciju.\nNa teritoriji Mačvanskog okruga, od 35 uzoraka, 27 je pozitivno na kovid 19. Kronavirusom u Šapcu je zaraženo još 16 osoba, a ukupan broj obolelih u tom gradu je 160.\nZaključno sa jučerašnjim danom, u Zavodu za javno zdravlje Novog Pazara testirano je 4.398 uzoraka, od kojih je 578 pozitivnih – u Novom Pazaru 466, a u Tutinu 91. Samo tokom proteklog vikenda, u Novom Pazaru je zabeleženo 68 novih slučajeva.


Tanjug 16. maja 2022. 10:45\nBRISEL, 16. maja ( Tanjug) – Šef diplomatije EU Žozep Borelj izjavio je danas u Briselu da će se ministrima spoljnih poslova Unije na sastanku Saveta EU danas pridružiti i šefovi diplomatija zemalja Zapadnog Balkana.\n„Danas će ministri sedeti u Savetu za spoljne poslove da bi sa nama razgovarali o situaciji na Zapadnom Balkanu – veoma pogođenom ekonomskom krizom“, poručio je Borelj dolazeći sa sastanka Saveta EU.\nOn je rekao da je to način da EU pokaže koliko je Zapadni Balkan važan, „koliko je važan proces pristupanja“, podsetivši da je imao sastanak sa liderima iz regiona pre nekoliko dana u Briselu.\nBorelj naglašava da je EU veoma zabrinuta zbog posledica rata u Ukrajini, koje se vide širom sveta.\n”Suočićemo se sa dubokom ekonomskom krizom, zbog poskupljenja struje i hrane. Moramo da ujedinimo svoje snage kako bismo objasnili svetu da to nije zbog naših sankcija, to je zbog samog rata”, kaže Borelj.


IT park u Borči dobija centar tradicionalne kineske medicine - Борча Инфо\nНасловна Београд IT park u Borči dobija centar tradicionalne kineske medicine\nCentar tradicionalne kineske medicine u Borči\nJuče je u Skupštini grada održan sastanak u kome su učestvovali gradonačelnik Beograda, Zoran Radojičić i ambasador NR Kine u Srbiji, Li Mančang. Razgovarano je o mogućnostima unapređenja već dobre saradnje između Beograda i Pekinga. Najavljeno je otvaranje Centra tradicionalne kineske medicine i zdrave hrane u Borči.\nRazgovarali smo o privrednoj saradnji i načinima da ubrzamo realizaciju državnog projekta Srpsko-kineskog industrijskog parka u Borči. Pričali smo o tome da u blizini parka razvijemo centar koji se bavi kineskom tradicionalnom medicinom i proizvodnjom zdrave hrane koja se može koristiti u medicinske svrhe, izjavio je gradonačelnik.\nPročitajte i: Izgradnja industrijskog parka u Borči\nDani Beograda u Pekingu\nNa sastanku se razgovaralo i o prezentaciji Beograda u Pekingu 2019. na Sajmu hortikulture. Ovaj sajam poseti 16 miliona ljudi i idealna je prilika za organizaciju „Dana Beograda u Pekingu“\nПретходни текстDanas je Međunarodni dan osoba sa invaliditetom\nСледећи текстNoć knjige – zima 2018.\nЗабава Борча Инфо - 06/12/2016


Rad prodajnik objekata ”Tekijanke” u uslovima vanrednog stanja – Knjaževačke vesti\nHome / Kladovo / Rad prodajnik objekata ”Tekijanke” u uslovima vanrednog stanja\nRadno vreme prodajnik objekata ”Tekijanke” ostaje nepromenjeno do daljeg, saopštila je danas ova kompanija.\nSnabdevanje prodavnica dovoljnim količinama robe, sa akcentom na osnovne životne namirnice i sredstva za higijenu nastaviće se kao i do sada, a od strane dobavljača ne postoji najava o nestašici bilo kog proizvoda.\nCene proizvoda ostaće stabilne i u skladu sa odlukom Vlade Srbije o ogramičenju visine cena osnovnih životnih namirnica i zaštitne opreme. Kompanija ”Tekijanka” preporučuje građanima da ne prave prekomerne zalihe ovih proizvoda.\nU saopštenju se dodaje da zaposleni u prodajnim objektima ”Tekijanke” vode računa o ličnoj zaštiti i dezinfekciji, kao i o dezinfekciji radnih površina, sredstava za rad, alata za pripremu mesa i rezanje suhomesnatih proizvoda i sireva.\nPreporuka kupcima je da budu odgovorni i da ne dolaze bolesni u kupovinu, kao i da nose maske ukoliko ih imaju. Ukoliko u prodavnici postoje redovi, treba držati neophodno rastojanje, a u slučaju veće gužve sačekati ispred objekta. Proizvode ne treba dodirivati više puta i vraćati ih na policu, posebno proizvode koji nemaju sopstveno pakovanje, kao što su hleb, voće i povrće.\nPrevious: Đokić : Poštuju se mere prevencije i zaštite (Video)\nNext: U Knjaževcu Pet osoba pozitivno na COVID 19 – potvrdio Zavod za javno zdravlje Zaječar


Prva Srpska Televizija :: Zanimljivosti :: Sutra je Mitrovdan: Večeras nikako ne smete da izađete iz kuće!\n07. 11. 2018. 17:00 >> 16:18\nDan Svetog velikomučenika Dimitrija, u narodu poznatiji kao Mitrovdan, slavi se 8. novembra po novom kalendaru. Kako kažu narodna verovanja, uoči Mitrovdana i Đurđevdana treba da je svako kod svoje kuće, a evo i zašto.\nSrpska pravoslavna crkva u sredu, 8. novembra slavi dan Svetog velikomučenika Dimitrija, koji je u narodu poznatiji kao Mitrovdan. Ovaj datum se u narodu označava i kao hajdučki rastanak i doba godine kada počinje zima.\nKako kažu narodna verovanja, uoči Mitrovdana i Đurđevdana treba da je svako kod svoje kuće jer ko tada ne bude u svom domu, taj će se preko cele godine noćivati po tuđim kućama.\nzanimljivosti običaji srpski običaji krsna slava verovanja mitrovdan


Er Srbija je izmirila sve svoje preostale obaveze prema EA Partners I u iznosu od 57,62 miliona dolara po osnovu dugoročnog kredita koji je uzet 2015. godine, a koji je dospeo danas, 28. septembra, saopštila je nacionalna aviokompanija.\nSrpska nacionalna avio-kompanija izrazila je veliko zadovoljstvo činjenicom da je sredstva za isplatu preuzetih obaveza obezbedila samostalno, zahvaljujući odgovornom poslovanju pre pandemije koronavirusa, kao i opsežnim merama štednje i racionalizacije poslovanja na svim nivoima u uslovima najveće krize u istoriji civilnog vazduhoplovstva, izazvane pandemijom.\nBez obzira na te okolnosti i činjenicu da od sredine marta do druge polovine maja nije mogla da obavlja komercijalne putničke letove, kompanija do današnjeg dana nastavlja da redovno izmiruje sve svoje obaveze prema kreditorima i dobavljačima u zemlji i inostranstvu, navodi se u saopštenju.\nS druge strane, činjenica je da je situacija i dalje vrlo složena i da se avio-saobraćaj u Evropi i svetu obnavlja mnogo sporije nego što se očekivalo. Zato će Er Srbija nastaviti aktivne razgovore sa svojim strateškim partnerima, uključujući kreditore i strateške dobavljače, u dobroj veri da se kroz pregovore može doći do rešenja prihvatljivih za sve.\nZa poslednjih gotovo sedam godina, od kada posluje pod sadašnjim imenom, Er Srbija je doživela izuzetno veliku ekspanziju na svim poljima, uz poboljšanje ključnih pokazatelja.\n“Isplata ovog kredita predstavlja dokaz dobrog i odgovornog upravljanja Er Srbijom pre i tokom krize i tokom oporavka od posledica pandemije. Srpska nacionalna avio-kompanija će i nadalje ostati posvećena interesima svojih akcionara, zaposlenih i putnika i preduzimaće sve mere koje su neophodne da se zaštiti kompanija i osigura njen razvoj.”\nTokom obustave komercijalnog putničkog saobraćaja, Er Srbija je započela niz programa koji su usmereni na rad sa poslovnim partnerima, sprovođenje mera štednje i održanje likvidnosti, kao i poboljšanje poslovnih procesa i usluga za naše putnike. Sa svim tim programima nastaviće se i u narednom periodu, izjavio je generalni direktor Er Srbije Dankan Nejsmit.\nMali: Odlična vest\nMinistar finansija je rekao da je odlična vest što je Er Srbija, uprkos teškom stanju u kome je avio–saobraćaj, uspela samostalno da izmiri sve svoje preostale obaveze prema kreditoru EA Partners I.\n„Uprkos raznim spekulacijama koje smo imali priliku da slušamo prethodnih meseci, i nagađanjima o tome kako Er Srbija neće moći da izmiri svoja dugovanja, naša nacionalna avio–kompanija je tačno na vreme izmirila svoje obaveze.”\nSrbija će uvek stajati uz svoju nacionalnu avio – kompaniju, a ukoliko bude bilo potrebe, pružićemo joj neophodnu pomoć, rekao je Mali.\n“Pandemiju koronavirusa Er Srbija je dočekala kao stabilna, jaka kompanija, koja je prošla kroz restrukturiranje i ušla u period ekspanzije”, zaključio je ministar finansija.\naviokompanija/dug/er srbija/partners/siniša mali


sepultura beograd |Plejer - Blog o muzici\nLegendarni brazilski metal bend Sepultura objavio je datume evropske turneje, a među njima se nalazi i koncert u beogradskom Domu Omladine. Sepultura će na predstojećoj turneji promovisati novi album The Mediator Between Head And\nSepultura nije Sepultura bez braće Cavalera, naročito bez Maxa, vele mnogi. I to mišljenje je u redu, mnogi nikada nisu uspeli da prihvate personalne promene u legendarnom brazilskom bendu. Ali, samo oni su na gubitku, jer se Sepultura posle Maxa\nKarte za koncert brazilskog benda Sepultura moći će da se kupe od ponedeljka 17. marta po promotivnoj ceni od 1.700 dinara, objavili su organizatori ovog događaja. Ulaznice će moći da se kupe u Felixu (Beograd) i Mungosu (Novi Sad), a nakon promotivnog perioda, karte će biti dostupne i preko Eventim prodajnog sistema. U narednom periodu biće objavljena i imena nekoliko gostiju


25-11-2018 15:04 Srbija Politika\n„Pošto je izvesno da neće doći do priznanje, ostao mu je samo drugi deo, ostalo je još 26 dana dok ne istekne tih mesec dana rušenja vlasti u Srbiji", podsetio je on.\n„Da, oni se svađaju i tuku međusobno, ali kada je borba protiv Srbije u pitanju apsolutno su jedinstveni, kao i u borbi protiv interesa Srba koji žive na Kosovu i Metohiji", podvukao je Vučić.\n„Ne pravimo nikakvu razliku između njih. Naši iz Srpske liste gledaju kako da poboljšaju život narodu. Ne zanimaju nas unutrašnje albanske borbe", rekao je on.\n„Na EU je želi li da učini to ili ne", podvukao je Vučić odgovarajući na pitanje kako komentariše izjavu Ramuša Haradinaja posle sastanka sa ambasadorima kvinte da neće povlačiti donete mere.\nŠta će Haradinaj da uradi početkom januara, pogledajte OVDE.\nVučić: Znamo da nismo najveći\nJEREMIĆ ŠOKIRAO SRBIJU: Vučić se sprema da prizna Kosovo, ova dva naprednjaka pregovaraju sa Prištinom (VIDEO)\nRat Čička i Vacića: Koje odgovoran za prebijanje Borka Stefanovića, a ko je mali Mire Marković?


Koliko smo zaista daleko od EU? – Gerila\nGerila > Društvo > Koliko smo zaista daleko od EU?\nKoliko smo zaista daleko od EU?\nobjavljeno na Jan. 03, 2018 u 1:09 pm\nNajvažnije je da je Srbija 2014. konačno otpočela proces pregovora sa EU, ali ne verujem da treba da budemo zadovoljni brojem otvorenih poglavlja – za četiri godine otvoreno je samo 12, a privremeno su zatvorena dva poglavlja – smatra Suzana Grubješić, nova generalna sekretarka Evropskog pokreta u Srbiji i bivša potpredsednica vlade zadužena za evropske integracije.\nOcenjujući napredak Srbije ka EU, ona ističe da će ovim tempom nam biti potrebno šest godina da otvorimo sva poglavlja, a 12 da ih zatvorimo.\n“Zato je važno ubrzati proces kako bismo do 2023. zatvorili sva poglavlja i potpisali ugovor o pristupanju EU, koji bi države članice ratifikovale za godinu i po do dve. Ovo sve je pod pretpostavkom da EU u februaru izađe sa Strategijom o proširenju u kojoj bi navela 2025. kao godinu mogućeg prijema u članstvo za dve zapadno-balkanske zemlje koje su najviše odmakle u procesu integracija – Srbiju i Crnu Goru”, navodi Grubješić.\nNajveće prepreke za ovakvu satnicu, prema njenim rečima, predstavljaju dijalog s Prištinom, za koji kaže da bi, prema nekim scenarijima, trebalo da se završi do kraja mandata Mogerinijeve, dakle do kraja 2019. Kao drugu prepreku navodi i poglavlja 23 i 24 koja se odnose na pravosuđe i temeljna prava – pravda, sloboda i bezbednost.\n“Vladavina prava je noseći stub evropskih integracija, a brojanje usvojenih zakona, strategija i akcionih planova više neće imati toliki značaj koliko depolitizacija pravosuđa, borba protiv korupcije i organizovanog kriminala. U najboljem scenariju, Srbiji bi trebalo dozvoliti da otvori sva poglavlja za koja je spremna. Trenutno su već spremna tri, tako da u ovoj godini očekujem da otvorimo više poglavlja nego u prethodnoj”, napominje generalna sekretarka Evropskog pokreta u Srbiji.\nNa pitanje da uporedi tempo napretka u evropskim integracijama Srbije u odnosu na prethodnu vlast, Grubješić kaže da čitav proces pristupanja predugo traje, uz uspone i padove.\n“Tek smo 2011. postali kandidat, a 2014. otvorili pregovore. Sada, zbog najavljene Strategije o proširenju i okvirne godine prijema u članstvo treba da ubrzamo i da konačno završimo proces”, ocenjuje Grubješić.\nTagovi2025članstvo eucrna goraEUevropska unijapoglavljapridruživanjesrbijasuzana grubješić\nPočela isplata za majke prvog deteta u Beogradu – Evo šta treba od dokumentacije


NOVI KROV NA ŠKOLI U TURIJI: SRBOBRAN.net Web Portal\nNOVI KROV NA ŠKOLI U TURIJI\nRadovi će biti završeni za desetak dana, obećava izvođač radova, a danas je da bi se lično uverio kako teku radovi školu posetio Zoran Mladenović, predsednik opštine Srbobran...\nZahvaljujući investiciji od preko milion dinara, koju je obezbedila lokalna samouprava, osnovna škola "Petar Drapšin" u Turiji ovih dana dobija novi krov. Danas su da se lično uvere kako teku radovi školu posetili predsednik Mladenović i Miroslav Karać, direktor Direkcije za izgradnju i urbanizam. Radovi su poprilično odmakli, radi se parcijalna zamena krova, ukoliko bi pala kiša da ne dođe do oštećenja, a izvođač je kazao da očekuje da bi kompletan posao trebao da bude završen za desetak dana, mada je rok do kraja septembra.\nU izjavi za naš portal Mladenović je podsetio da je stupanjem na funkciju predsednika jedan od prvih poslova koji je opština radila bio upravo u ovoj školi. Zamenjen je pod u nekoliko učionica, a ovim radovima zaokružuje se krug i deca iz Turije, njih 188 učenika moći će nesmetano da stiču nova znanja u prostoru koji je funkcionalan i zadovoljava sve standarde.\nEvo tonskog zapisa:\nNakon posete školi i razgovora sa direktorkom Branislavom Zeremski, Mladenović i Karać obišli su i radove koji se obavljaju u Nadalju, tačnije na putu ka vikend naselju na obali kanala.\nTamo se posipa devastirani, atarski put u dužini od 1.200 metara, kako bi se popravio i omogućio lakši pristup vlasnicima vikendica da priđu obali kanala, kao i prolazak kroz atar poljoprivrednicima koji imaju njive u neposrednoj blizini.


Kralj filmske muzike: Džon Vilijams - čovek koji je notama izgradio Holivud - Editor\n(Pop)kultura > Kralj filmske muzike: Džon Vilijams – čovek koji je notama izgradio Holivud\nKralj filmske muzike: Džon Vilijams – čovek koji je notama izgradio Holivud\neditor.rs・12.03.2019 Komentara: 0 Podeli Tvituj\nAko je film pažljivo napisan, režiran i odglumljen, kod gledaoca će izazvati sve željene emocije i bez muzike. Uprkos tome, niko ne može poreći da će film biti daleko lepši, ubedljiviji i kvalitetniji uz mudro komponovane i strateški pozicionirane note. Veliki reditelji zbog toga nerado zapostavljaju muziku, a oko sebe okupljaju kompozitore koji su sposobni da razumeju ne samo suštinu žanra, već i samu dušu filma.\nJedan od njih je i Holivudski div Džon Vilijams čije je ime veće od mnogih režisera sa kojima je sarađivao i koji nam je podario kompozicije koje ćemo zasigurno čitav život pamtiti. Američki kompozitor, pijanista i dirigent već 6 decenija suvereno vlada zlatnom obalom Kalifornije, a zaslužan je za neke od najprepoznatljivijih filmskih numera u istoriji. Najviše je sarađivao sa čuvenim režiserom Stivenom Spilbergom u legendarnim ostvarenjima kojima je doprineo taj tanani balans umetnosti i komercijalnosti.\nPodsetićemo vas samo nekih od najpoznatijih filmskih tema koje je izumeo: Jaws, Star Wars, Superman, E.T. vanzemaljac, Indiana Jones, Jurassic Park, Schindler’s list, Home Alone, Harry Potter serijal…\nVilijams u svom zavidnom rezimeu ima vrtoglavih 51 nominacija i 5 osvojenih Oskara, 4 Zlatna globusu i čak 24 Gremija, a u broju nominacija Filmske akademije ispred njega je samo Volt Dizni lično. Naslovnu temu koju je napisao za Star Wars Džordža Lukasa iz 1977. godine, Američki filmski institut proglasio je najvećom američkom kompozicijom svih vremena, a čitav soundtrack pomenutog filma sačuvan je u Kongresnoj biblioteci u Nacionalno registru gde se tretira kao nacionalno blago, jer je “kulturološki, istorijski i estetski jedno od najznačajnijih dela u istoriji SAD-a”.\nVilijams je i danas, sa 87 godina, aktivan, tako da nas ne bi preterano začudilo i ako prestigne Diznijev rekord.\nPosted in (Pop)kulturaTagged Džon Vilijams, Film, filmska tema, Holivud, kompozicija, kompozitor, Muzika\nTrideset godina od kako je Tim Barton uveo Betmena u popkulturne vode\nSvetla strana Zemlje: Dejvid Gilmor prodao 127 gitara za spas planete\nOsvetnici protiv Avatara: Ko će završiti na tronu najgledanijeg filma ikada?\nZbog čega se u Japanu svakog popodneva čuje folk muzika sa razglasa?\nPosle 33 godine puštena izgubljena verzija Fredijeve pesme\nVerovatno ste mrzeli Avendžerse jer imaju previše žena i homoseksualaca\nŠest najboljih Marvelovih filmova koje nikada nećemo gledati\nKijanu Rivs: Polu čovek, polu mit\nSport i ja, dva smo sveta različita\nHeteroseksualnost zapravo uopšte ne postoji\nVatrogasac iz serije Černobilj je postojao i zaista je bio heroj\nZašto pisanje rukom uopšte nije korisno?


Kristijano Ronaldo - Sportal\n09:33 - 22.04.2022\nNapadač Pari Sen Žermena poneo je status najvećeg plačljivca u svetu fudbala, ako je verovati istraživanju koje je sproveo BonusFinder. Iza njega slede Kristijano Ronaldo i Luis Suares, dok je nadomak Top 5 i Lionel Mesi.\n23:20 - 21.04.2022\nOGLASIO SE RONALDO POSLE TRAGEDIJE: Uz sliku porodice, Kristijano poslao SNAŽNU poruku celoj planeti /FOTO/\nI pokazao je koliko je jak.\n16:35 - 21.04.2022\nNije ostao imun na poruku navijača velikog rivala.\n12:33 - 21.04.2022\nSlika koja SLAMA SRCE: Ronaldo se pojavio na treningu posle velike porodične tragedije i smrti bebe /FOTO/\nKristijano Ronaldo trenutno prolazi kroz najteže momente svog života.\n23:21 - 19.04.2022\n"Bravo Liverpul": Proslavljeni engleski fudbaler oduševljen gestom navijača na "Enfildu" i podrškom za Ronalda\nNavijači Liverpula napravili su na večerašnjem meču sa Mančester junajtedom fantastičan gest, kojim su želeli da pruže podršku zvezdi protivničkog tima Kristijanu Ronaldu koji je juče doživeo veliku porodičnu tragediju.\n21:19 - 19.04.2022\nDA SE NAJEŽIŠ! Navijači Liverpula u 7. minutu derbija stali i zapevali "You'll never walk alone" Ronaldu /VIDEO/\nU okviru 30. kola Premijer lige, igra se veliki engleski derbi između Liverpula i Mančester junajteda.\n20:22 - 19.04.2022\nRonaldu je jedna smrt VEĆ PROMENILA KARIJERU: Plašio se reakcije Aleksa Fergusona, a on je porodicu stavio na prvo mesto\nKristijano Ronaldo je u ponedeljak uveče svetu saopštio tužne vesti o smrti svog sina.\n09:36 - 19.04.2022\nKo je Ronaldova Georgina? Radila je kao čistačica, rano ostala bez majke, a oca joj hapsili zbog droge - sada je pretrpela novu tragediju\nInformacija koja je stigla u ponedeljak uveče, kada su jedan od najboljih fudbalera današnjice Kristijano Ronaldo i njegova partnerka Georgina Rodrigez objavili da im je jedna od beba blizanaca preminula na porođaju, pogodila je mnoge.\n23:57 - 18.04.2022\nKada je teško, rivalstvo je sporedno: Sjajan gest Ronaldovih velikih takmaca\nPostoje stvari koje su mnogo važnije od sporta.\n23:51 - 18.04.2022\nPremijer liga se oglasila povodom Kristijanovog velikog gubitka, izrazi saučešća stigli i iz Totenhema\nTragedija porodice Ronaldo ujedinila je fudbalski svet, a u toku večeri pristigao je veliki broj poruka podrške portugalskom fudbaleru.


MyCity » Windows -> Drajveri » AMD i driveri za grafičku\nPoslao: 26 Dec 2018 15:42\nznam da sam na pravom mjestu pa ću pitati;kada se windows 10(kod mene pro 64-bit) instalira svježe da li izostanak upitnika ili uzvičnika u Device menageru znači da su svi driveri instalirani?danas sam baš,po savjetu znalaca(bez upotrebe programa te namjene) pokušao da instaliram AMD drivere za moju grafičku kartu AMD Radeon HD 8400/R3 i to je ova stranica(u pitanju je AMD A6 Procesor 5200 sa integr.gr.kartom 8400)\nnakon instalacije miš je počeo da zateže i video klipovi na you tube.Device Menager je rekao da "uređaj radi ispravno".\nNakon deinstaliranja sve se vratilo u "normalu".Sigurno će te se pitati pa što sam čačkao mečku.vjerujte čista znatiželja jer znam dok sam imao xp na desni klik je bila opcija ATI Catalist setings(ili tako nekako)a sad je nema.na svim mojim dosadašnjim računarima su AMD-ove grafičke\nJa kad odradim svezu instalaciju W10 skinem W10 Update Assistant i pustim njega da odradi ceo update na poslednju verziju (automatski skine drajvere).\nMladenZA ::Ja kad odradim svezu instalaciju W10 skinem W10 Update Assistant i pustim njega da odradi ceo update na poslednju verziju (automatski skine drajvere). ma znam drug al taj AMD nije neka balkanska firma.ono"whql"bi trebalo nešto da znači.ne šeprtljaš sa nekim programima koji znaju ofulati hardwer.odradiš sve kako treba i debelo se razočaraš.konkretno meni u Device menageru stoji da je verzija upravljačkog programa 15.201... a datum 6.8 2015!\nPoslao: 29 Dec 2018 06:53\nwhql cwtifikat je lep na papiru ali nikakvo pravilo da mora da radi sve savršeno. Ako ti ne radi zadnja verzija drajvera, probaj verziju pre nje..


Preduzeće u Brčkom povećalo plate terenskim radnicima, a smanjilo rukovodiocima - Klix.ba\n18.1.2019. u 13:19\nPraoničarima, zaštitarima te radnicima koji rade na održavanju javnih površina, kanalizacione mreže, prikupljanju otpada i zbrinjavanju napuštenih životinja u javnom preduzeću komunalno Brčko od januara ove godine je povećana plata.\nOdluku o povećanju koeficijenta sa 1,75 na 2,00 donio je Upravni odbor ovog preduzeća na prijedlog direktora. Povećanje se odnosi na 113 radnika sa 10 pozicija koji su imali najniže plate. S druge strane, ranije su smanjili plate radnicima na rukovodećim pozicijama.\n"Zaposlenici koji su angažovani na ovim pozicijama uglavnom su terenski radnici koji svoje radne zadatke obavljaju u vanjskim uslovima i po svim vremenskim prilikama te je ovo minimalno povećanje vid brige i stimulacije za zaposlenike izložene težim uslovima rada", saopćili su iz JP Komunalno Brčko.\nOvo je drugo povećanje plate za radnike s najnižim koeficijentom u posljednjoj godini. U maju 2018. godine izvršene su korekcije povećanja koeficijenata za NK radnike, KV i VKV električare, radnike na osiguranju, vozače, očitače, operatere te inžinjerski kadar. Povećanjem cijene rada i koeficijenata za ovu grupu zaposlenika plate su tada u prosjeku povećane za između 12 i 20 posto. U isto vrijeme smanjeni su platni koeficijenti, u prosjeku od 10 do 25 posto za blizu 40 rukovodnih pozicija u preduzeću.\nNovi pravilnik je u primjeni od 1. januara 2019. godine, što znači da će radnici dobiti uvećane plate u februaru. U odnosu na januar 2018. godine, kada je najniža neto plata iznosila 430,50 KM, u januaru ove godine najniža neto plata će biti 570 KM, a s toplim obrokom 710 KM.\nOsnovna djelatnost JP Komunalno Brčko je pružanje usluga od općeg interesa na području Brčko distrikta BiH, što se prvenstveno odnosi na distribuciju električne energije, proizvodnju i distribuciju vode, transport i deponovanje komunalnog otpada te održavanje javnih površina.\nPrema finansijskom izvještaju za period 1.1.2018. – 31.10.2018. godine ostvarilo je pozitivan finansijski rezultat u iznosu od 1.179.360 KM, za razliku od prošle godine kada je zabilježen negativan rezultat.\nDirektor ovog preduzeća Mirsad Đapo je zbog ostvarenih rezultata dobio i priznanje najmenadžer javnih kompanija.\nživotinje preduzeće JP Komunalno Brčko


Novembar 25, 2019 12:52\n“Dogovorili smo se danas da ćemo formirati zajedničku radnu grupu koju će činiti Ministarstvo građevinarstva, Privredna komora Srbije, Ministarstvo privrede, Udruženje banaka Srbije, građevinske i putarske kompanije. Ta radna grupa će napraviti akcioni plan sa merama koje možemo da sprovedemo kako bi našim kompanijama bilo lakše da dobijaju poslove”, rekla je Mihajlovićeva posle sastanka u Vladi Srbije, kojem su prisustvovali predstavnici blizu 70 domaćih kompanija.\nOna je precizirala da akcioni plan podrazumeva da će se raditi, između ostalog, na programu subvencija za opremu za građevinske i putarske kompanije, kao i na lakšem dobijanju garancija koje im trenutno otežavaju slabiji rezultati u periodu kad su bili finansijski uništeni i zbog toga ne mogu da dobiju garancije i da budu glavni izvođači. “Videćemo šta možemo kao država da uradimo, zajedno sa Udruženjem banaka, kako bi lakše mogli da dođu do garancija. Takođe ćemo videti koji su to još propisi koje možda treba dodatno prilagoditi da bi realizacija projekata bila efikasnija”, navela je Mihajlovićeva.\nPotpredsednica Vlade podsetila je da je država u prethodnom periodu stvorila uslove da građevinarstvo i putarska privreda mogu da se razvijaju, od završenog Koridora 10 i deonica auto-puta “Miloš Veliki”, potpisanih ugovora za nove projekte i pokretanja novog investicionog ciklusa vrednog najmanje 10 milijardi evra, i da je sada važno da domaće građevinske kompanije učinimo boljim i jačim da mogu da iznesu sve te projekte.\n“Samo ako radimo udruženi - kompanije, država, Privredna komora Srbije - možemo očekivati više domaćih kompanija na velikim projektima, a to je važno jer one zapošljavaju građane Srbije, utiču na privredni rast i daju mogućnost da se kao zemlja brže razvijamo”, rekla je Mihajlovićeva.\nPredsednik Privredne komore Srbije Marko Čadež rekao je da građevinska industrija pokazuje dobre performanse i da formiranje radne grupe koja će uraditi akcioni plan sa novim merama treba da doprinese da ona radi još bolje.\n“Građevinarstvo pokreće privredni rast, realni rast ove grane u odnosu na prošlu godinu je oko 15 odsto. Ono je važno ne samo zbog firmi koje učestvuju u izgradnji, već i zbog građevinskog materijala i velikog dela industrije koji je vezan za građevinarstvo. Jedna od tema o kojima smo razgovarali je i kako da naše firme kod bilateralnih aranžmana dolaze do što povoljnijih uslova i što boljih ugovora”, rekao je Čadež.\nZorana MihajlovićMinistarstvo građevinePKSČadež\nViz er uvodi letove iz Beograda za Salcburg 12\nMali: Srbija apsolutni lider po rastu BDP-a u regionu 13\nVučić: Traži se način da 100 evra dobiju i ljudi bez lične karte 18


Aktuelno / Štampa / Srpske jabuke za rusko tržište\nTržište Rusije je tradicionalno najveći konzument srpskih jabuka gde se plasira 80 odsto proizvodnje, izjavio je u Novom Sadu pomoćnik ministra poljoprivrede i trgovine Miloš Milovanović.\nZa bolje pozicioniranje jabuka iz Srbije na svetskom tržištu neophodno je menjati sortiment u skladu sa potrebama tržišta, kao i raditi na adekvatnoj zaštiti „svog“ proizvoda, kazao je Milovanović.\nOn je na godišnjoj skupštini Društva agrarnih novinara u Novom Sadu, podsetio da Ministarstvo poljoprivrede u ovoj oblasti implementira meru podizanja višegodišnjih zasada u kontinuitetu već osam godina – od 2003. godine, saopšteno je danas iz tog ministarstva.\n„Mera beleži veoma dobre rezultate, zahvaljujući atraktivnoj subvenciji od strane resornog ministarstva koja u potpunosti pokriva sve troškove sadnica za podizanje višegodišnjih zasada voća“, podvukao je Milovanović.\n„Pored toga, kreditna podrška Ministarstva poljoprivrede kroz kredite po subvencionisanim kamatnim stopama od osam odsto na godišnjem nivou bez devizne klauzule omogućava poljoprivrednicima ili kompanijama da investiraju u protivgradne mreže i u protivmraznu zaštitu“, dodao je Milovanović.\n„Za poljoprivredne proizvođače na raspolaganju je i osiguranje useva tako da oni mogu da, uz subvenciju Ministarstva poljoprivrede od 40 posto ukupne vrednosti osiguranja, osiguraju svoje useve od neželjenih posledica elementarnih nepogoda“, zaključio je Milovanović.\nTematska godišnja skupština „Jabuka – naša izvozna šansa“ koju je organizovalo Društvo agrarnih novinara u Novom Sadu održana je sinoć u Novom Sadu.


Nedimović: Laboratorija za kontrolu kvaliteta mleka počinje da radi u aprilu\nBeta\t 29. novembra 2016. 14:55\nMinistar poljoprivrede i zaštite životne sredine Srbije Branislav Nedimović rekao je danas da će laboratorija za kontrolu mleka početi da radi od marta-aprila iduće godine i od tada će se mleko plaćati po kvalitetu.\nOn je istakao da će država i naredne godine pomagati sektor mlekarstva i da će oni koji imaju najkvalitetnije mleko i ambiciju da razvijaju taj sektor imati prioroitet.\n“Naredne godine će za nabavku opreme i finansijsku podršku poljoprivrednim proizvodjačima biti izdvojeno 1,15 milijardi dinara što je duplo više nego ove godine”, rekao je Nedimović na konferenciji za štampu o investicijama kompanije Imlek.\nGeneralni direktor Imleka Ilija Šetka istakao je da je ta kompanija od 30 miliona evra investicija 24 uložila u Srbiji, a šest u regionu.\n“Investirali smo u podršku farmerima, inovacije i unapredjenje proizvodnje i razvijanje novih proizvoda. Proširili smo kapacitete, povećali efikasnost i nabavili najsavremeniju opremu za kontrolu kvaliteta sirovog mleka i gotovih proizvoda”, rekao je Šetka.\nOn je dodao da je Imlek, zahvaljujući uvodjenju prelevmana (carinske zaštite), očuvao proizvodnju i farmerima isplaćivao prosečnu cenu mleka od 30 centi po litru kada je ona na evropskom tržištu u proseku bila oko 20 centi.\n“Otkupili smo 30.000 tona mleka u trenutku kada nam nije trebalo i preradili ga u mleko u prahu da bi pomogli farmerima da očuvaju proizvodnju. Na ime pozajmica farmerima smo dali tri miliona evra”, rekao je Šetka.


BiH: Ministar zdravlja RS-a Alen Šeranić u samoizolaciji\nBalkan, Korona virus\nMinistar zdravlja i socijalne zaštite RS u samoizolaciji je nakon što je kod dva bliska saradnika u ministarstvu utvrđen pozitivan test na koronavirus\nGorana Jakovljevic | 30.10.2020\nMinistar zdravlja i socijalne zaštite Republike Srpske Alen Šeranić nalazi se u samoizolaciji, nakon što je kod dva bliska saradnika u Ministarstvu zdravlja i socijalne zaštite RS-a utvrđen pozitivan test na virus korona, javlja Anadolu Agency (AA).\nU saopštenju iz Ministarstva navodi se da Šeranić nema nikakvih zdravstvenih tegoba, niti je bilo visoko rizičnog kontakta sa saradnicima kod kojih je utvrđeno prisustvo virusa.\nOn će nastaviti svoj rad od kuće i u stalnoj je komunikaciji sa Republičkom štabom za vanredne situacije, Stručno operativnim timom Ministarstva zdravlja i socijalne zaštite RS, kao i svim zdravstvenim institucijama u tom entitetu Bosne i Hercegovine.\n"Ministarstvo zdravlja i socijalne zaštite RS nastavlja sa intenzivnim radom na sprovođenju mjera za suzbijanje pandemije virusa korona i apeluje na građane da se strogo pridržavaju propisanih mjera zaštite radi suzbijanja širenja ovog virusa", navodi se u saopštenju.\nAlen Šeranić Koronavirus Samoizolacija\nBroj zaraženih koronavirusom u svijetu premašio 59,5 miliona\nWHO: S razvojem vakcina svjetlost na kraju tunela sve jača\nItalija: Broj preminulih od posljedica COVID-19 prešao 50.000\nTurska: Od COVID-19 oporavilo se skoro 378.000 ljudi\nCrna Gora: Registrovano 556 novih slučajeva koronavirusa, pet osoba preminulo\nCrna Gora: Zabrana kretanja nakon 19 časova


Promovisane "33 originalne kompozicije" Nenada Vasilića - Kultura - Dnevni list Danas\nPočetna » Kultura » Promovisane „33 originalne kompozicije“ Nenada Vasilića\nPromovisane „33 originalne kompozicije“ Nenada Vasilića\nU prostoru LEILA Records u Beogradu, danas je održana promocĳa novog izdanja Izdavačke kuće „Klett” – „33 originalne kompozicije”, autora Nenada Vasilića.\n0Piše: Danas Online 19. novembra 2019. 18.28\nNenad Vasilić Foto: Siniša Obrenić\nNenad Vasilić je rođen u Nišu i odrastao je okružen bogatom tradicĳ om balkanskog folklora. Tradicionalna muzika, romska muzika i ljubav prema džezu bili su snažni uticaji u njegovim mlađim godinama, kada je svirao uglavnom klavir i bas gitaru.\nOd šesnaeste godine svira širom domaće džez scene i danas se smatra jednim od najtalentovanĳ ih kontrabasista. Nakon studĳa džeza u Gracu, preselio se u Beč i od tada je jedan od najtraženĳ ih kontrabasista. Ovaj izuzetni muzičar konstantno sarađuje sa priznatim svetskim umetnicima i već je ostavio trajni trag na evropskoj muzičkoj sceni, a kao aranžer i producent neprestano pomera svoje lične i muzičke granice.\nPublikacĳa „33 originalne kompozicĳe“, kako se navodi u saopštenju, inspirisana je predanim istraživanjem posvećenim balkanskoj folklornoj muzici i njenim spajanjem sa evropskom improvizovanom muzikom i džezom.\nNenad Vasilić pred publiku iznosi svoje 33 kompozicĳe sabrane u pesmaricu kao prvo izdanje ovakvog tipa koje se objavljuje kod nas. Sve numere sabrane u ovom luksuznom izdanju izuzetnog dizajna pisane su, komponovane i snimljene na 11 dosadašnjih albuma autora.\n„Kompozicĳe Nenada Vasilića istovremeno su inovativne i pune poštovanja prema muzičkim tradicĳ ama koje su muzičara učinile onim što danas jeste, one odišu lakoćom i virtuoznim razumevanjem složenosti balkanskih ritmova i melodĳa. „Publikacĳom „33 originalne kompozicĳe“ ovaj sjajni muzičar, kompozitor i pedagog samo potvrđuje vrednost sopstvene posvećenosti. Osim što doprinosi očuvanju, kreiranju i uspostavljanju dĳ aloga o kulturnom identitetu, Nenad tim radom istovremeno čini čast zemlji u kojoj stvara, ali i svojoj otadžbini. Poput kontrabasa, koji je kao instrument najčešće u funkcĳ i pratećeg zvuka, prisutan i primetan, ali ne dominantan, takav je Vasilić kao čovek. Bez žudnje za poznatošću, a opet jedan od najangažovanĳ ih i najoriginalnĳ ih evropskih kontrabasista. Sa mnogo truda, veštine i ljubavi uspeva da svoj instrument, kao i stvaralaštvo i pedagošku aktivnost predstavi na način koji muzičkoj kulturi Srbĳe čini posebnu čast“, navodi se u predgovoru Petra Pece Popovića.\nNa promocĳi su govorili Nenad Vasilić, Petar Peca Popović i Gordana Knežević Orlić, direktorka Izdavačke kuće „Klett”.\ndžez, Izdavačka kuća Klet, nenad vasilic, promocijaBeograd\nDogađaji u kulturi koji su obeležili 2018.: Klasična i džez muzika\nDžez bend koji svira drugačije standarde\nOdlazak beogradskog Koltrejna


Redakcija 09.03.2019 09:33\nDonedavno je Evropska unija smatrala Rusiju najopasnijim protivnikom kada je riječ o utjecaju na Balkanu, ali to se promijenilo. Komesar EU za politiku proširenja Johannes Hahn upozorio je na Kinu koja, kako je rekao, mami zemlje jugoistočne Evrope (među kojima je i BiH) na zaduživanje. Kako je rekao za Financial Times, EU je precijenila Rusiju, a potcijenila Kinu koja daje velike sume kredita za obnovu infrastrukture u BiH, Srbiji, Crnoj Gori, Albaniji i Makedoniji. Istakao je kako Kina ne brine da li će naša i ostale države moći otplatiti zajmove, jer ako ne uspijemo “plodovi” će preći u vlasništvo Kine.\n“Jedan od razloga za tu povlasticu je činjenica da se u tim zemljama strogi zahtjevi EU u konkursima za velike projekte ne primjenjuju ili se ne provode dosljedno. Standardi zaštite okoliša i pravo tržišnog takmičenja su slabiji. S obzirom na stagnirajuću privredu i kreditnu krizu zapadnog Balkana, nije iznenađujuće da su kineske investicije dobrodošle u tim zemljama bez ikakvih dokaza. Evropska banka za obnovu i razvoj izračunala je da bi, s obzirom na rast, regiji trebalo 200 godina da dostigne prosječan nivo prosperiteta koji je i u zemljama EU. Ove zemlje izgubile su jednu desetinu stanovništva emigracijom u posljednja tri desetljeća i nema naznaka da taj trend opada”, piše ovaj ugledni medij.\n“EU još uvijek ima prednost nad Kinom kada je riječ o obećanom obimu kredita za infrastrukturne projekte – 4,124 miliona eura iz EU naspram 3,646 miliona eura iz Kine. Međutim, prema studiji Minhenske sigurnosne konferencije, Kinezi obećavaju dodatnih 4,369 miliona, a ravnoteža će tada biti, jasno, na strani Pekinga”, kazao je Hahn.\nPrethodni članak20 miliona KM “odnesu” političke partije iz budžeta BiH\nNaredni članak(VIDEO) Musa ponovo odličan, Netsi izborili play off


23. aprila 2021. - 07:50\nPredstavnici roditeljskih udruženja održali su sastanak sa premijerkom Srbije Anom Brnabić kako bi razmotrili predloge o izmenama i dopunama Zakona o finansijskoj podršci porodici sa decom.\nKako kaže predstavnica udruženja Bebac.com Jasmina Mihnjak oni su zadovoljni jer su seli za sto da razgovaraju o svim problemima i jer se konačno vidi namera i volja nadležnih da se ozbiljno pozabave ovim zakonom, a sve kako bi se ispravile nepravde koje je on doneo.\n„Takođe, one nemaju mogućnost da budu na plaćenom odsustvu kada rode treće dete, kao što imaju mame u radnom odnosu. Imamo obećanje premijerke da će se pozabaviti ovim pitanjem u razgovoru sa drugim ministarstvima kako bi se ispravila nepravda naneta mamama preduzetnicama“, navodi naša sagovornica.\n„Prvobitno, kada je ovaj zakon stupio na snagu, imali smo problem da su žene dobijale 1.000 ili 2.000 dinara platu. To su žene koje su radile svega mesec, dva pre nego što su otišle na porodiljsko odsustvo, odnosno pre nego što je beba došla na svet. Mi smatramo da zaista nijedna mama ne treba, bez obzira koliko je meseci radila, da dobije 1.000 ili 2.000 dinara kao platu. Sada se taj deo ispravlja tako što će svim ženama biti obezbeđen minimalac, ali samo u prva tri meseca rođenja deteta, gde vidimo problem jer se razdvaja porodiljsko odsustvo od odsustva radi nege deteta, a zapravo naknada i u jednom i u drugom slučaju ima istu funkciju – da mama može za taj iznos da vodi račun o sebi i svojoj bebi, odnosno da ima onaj minimum koji joj je potreban“, smatra ona.\nNa sastanku je bilo reči i o mamama koje imaju visoka primanja. Naime, kako kaže Mihnjak, one nepravedno imaju ograničenje na tri prosečne zarade, umesto na pet.\nDok se izmene zakona ne usvoje, udruženja će nastaviti da insistiraju da se razmotri mogućnost da se obračunski period smanji sa 18 na 12 meseci jer je to u skladu sa Međunarodnom konvencijom o zaštiti materinstva, prema kojoj obračunski period, odnosno period koji utiče na to koliku će žena imati platu, ne sme da bude duži od 12 meseci, objašnjava naša sagovornica.\nPrethodni tekstVremeplov, 23. april\nSledeći tekstPoslodavac i za poklon zaposlenom može da bude oporezovan


Vlasnik Čukaričkog pregovara o zakupu državnog zemljišta u Herceg Novom | SEEbiz.eu\nObjavljeno: 06.10.2019 / 13:27\nPrema navodima lista, sa konzorcijumom se pregovara u vezi sa dugoročnim zakupom državnog zemljišta Kabala for u Opštini Herceg Novi.\nRadi se o konzorcijumu koji čini podgorička kompanija Montenegro Asset Management, vlasnika Sretena Đikanovića i ADOC koja je registrovana u Beogradu, a čiji je jedan od vlasnika Obradović.\nĐikanović se povezuje sa nekoliko kompanija u Crnoj Gori. Do oktobra 2016. godine bio je na čelu kompanije Farmegra, koja se bavi distribucijom ljiekova.\nPrema izveštaju Saveta za privatizaciju i kapitale projekte, u skladu sa zaključkom sa sednice Tenderske komisije, 24. juna je otvorena jedina pristigla ponuda na javni poziv za davanje u u goročni zakup lokaliteta Kabala for, prenela je agencija Mina.\nTenderskoj komisiji je od pravnog i finansijskog savjetnika revizorske kuće Deloitte dostavljen izvještaj o formalnoj ispravnosti ponude.\nNa sednici Tenderske komisije, koja je održana 1. jula, usvojen je izveštaj o formalnoj ispravnosti ponude po osnovu javnog poziva za davanje u dugoročni zakup lokaliteta Kabala for i formiran je radni tim u sastavu Damir Davidović, Dragana Čenić i Nada Pavićević, koji će pored savetnika učestvovati u pregovorima sa tim konzorcijumom.\nRadni tim je održao prvi sastanak sa predstavnicima ponuđača 17. jula, na kojem je definisana metodologija rada i označena otvorena pitanja, oko kojih su pregovori u toku.\nPrema ranijim podacima, državno zemljište na lokalitetu Kabala for daje se u zakup na period od 30 godina, sa obavezom finansiranja, projektovanja, izgradnje i upravljanja rent-a-pul vilama kategorije pet zvezdica. Radi se o zemljištu ukupne površine 12,12 hiljada kvadrata.\nUčesnik na tenderu je morao da poseduje najmanje jedan hotel kategorije najmanje četiri zvezdice u većinskom vlasništvu, odnosno da upravlja takvim hotelom, ili poseduje pismo o namjerama ili ugovor o upravljanju objektima zaključen sa privrednim društvom koje upravlja najmanje jednim hotelom sa najmanje četiri zvezdice.\nTakođe, jedan od uslova je bio i da ponuđač poseduje finansijsku sposobnost i sredstva neophodna za realizaciju tendera, odnosno minimalnu imovinu aktivu od pet miliona evra na kraju prošle godine, ali i da ima ostvaren pozitivan finansijski rezultat i prihod od najmanje pet miliona evra u prošloj godini.\nTagovi: Čukarički, Dragan Obradović, Herceg Novi, Savjet za privatizaciju, Montenegro Asset Management


Treća tranša kredita stiže krajem marta - Dnevni list Danas\nPočetna » Ekonomija » Treća tranša kredita stiže krajem marta\nHasan Hanić, profesor Beogradske bankarske akademije, o ishodu pregovora sa MMF-om\nTreća tranša kredita stiže krajem marta\nPregovori sa Međunarodnim monetarnim fondom o trećoj reviziji stend-baj aranžmana protekli su bez većih problema. Neke nedoumice odnosile su se samo na reformu penzijskog sistema na čemu MMF insistira. S druge strane, predstavnici MMF-a pohvalili su napore Vlade Srbije da racionalizuje državnu upravu i, po svemu sudeći, misija će biti okončana pozitivnim odgovorom.\n0Piše: Darko Jovanović 21. februara 2010. 20.10\nTo znači da će Srbiji biti omogućeno da povuče i treću tranšu aranžmana u iznosu od 319,3 miliona specijalnih prava vučenja koja je prema prvobitnom planu trebalo da bude realizovana 25. februara, ali će, zbog određenih kašnjenja, taj posao biti prolongiran do aprila 2010. godine.\nŠta bi za Srbiju značilo eventualno prolongiranje odluke MMF-a na duži rok?\n– Odbor izvršnih direktora svakako se neće sastajati pre kraja marta ili početka aprila 2010. godine da razmatra to pitanje. U međuvremenu će biti pripremljeni pismo o namerama i tehnički memorandum za šta je potrebno najmanje tri nedelje, tako da bi, u najboljem slučaju, Odluka MMF-a trebalo da stigne krajem marta. Hipotetički, ukoliko bi MMF prolongirao svoj odgovor na duži period, ili čak dao negativnu ocenu u vezi sa ekonomskom politikom Vlade Srbije, to bi loše uticalo na srpsku privredu, jer bi se time poslao veoma loš signal stranim investitorima. Osim toga, kreditni rejting bio bi ugrožen, a srpska ekonomija mogla bi da se suoči sa velikim odlivom kapitala. Moglo bi se dogoditi i da neto devizna aktiva, zbog učestalih intervencija NBS, padne na kritičan nivo koji ne bi mogao da se dopuni novom tranšom kredita MMF-a, a bila bi uskraćena i pomoć koju srpski budžet dobija iz fondova Evropske unije.\nNajviše polemike, čini se, izazvala je reforma penzijskog sistema. Koji bi model najviše odgovarao Srbiji?\n– Osnovu penzijskog sistema u Srbiji čini obavezno (državno) penzijsko osiguranje koje se zasniva na međugeneracijskoj solidarnosti, odnosno na tzv. „as you go“ principu finansiranja. Godine 2005. uvedeno je i dobrovoljno penzijsko osiguranje (tzv. treći stub), čiji je osnovni cilj štednja, ali na taj način da uplaćeni doprinosi budu plasirani u određene finansijske instrumente radi ostvarivanja profita, uz poštovanje principa maksimalne sigurnosti i optimalne profitabilnosti. Prinos ostvaren ulaganjem sredstava pripisuje se uplaćenim doprinosima i tako dobijena suma predstavlja osnovicu za isplatu penzija – kada se za to steknu uslovi. U opticaju je i mogućnost uvođenja tzv. drugog stuba penzijskog osiguranja, ali ta opcija implicira visoke transakcione troškove, što bi zahtevalo povećanje sadašnje stope doprinosa na 22 odsto, pri čemu 11 odsto pada na teret poslodavca, a 11 odsto na teret zaposlenog. Poput dobrovoljnog penzijskog osiguranja, drugi stub je privatno penzijsko osiguranje kod kojeg se sredstva uplaćuju na lične račune osiguranika, pri čemu ovaj stub predstavlja obavezno osiguranje gde visinu doprinosa propisuje država.\nDa li će u skoroj budućnosti Srbija biti u mogućnosti da primeni model penzijskih fondova koji bi funkcionisali bez pomoći državnog budžeta, kakav je, recimo, švedski model fondova koji posluju kao investicioni fondovi?\n– Švedski model podrazumeva uvođenje nultog ili četvrtog stuba osiguranja, a to znači da svi zaposleni uplaćuju fiksni iznos, koji je nezavisan od visine plate (pored promenljivog dela koji je direktno proporcionalan visini plate). S obzirom na to da su visoke realne zarade, odnosno visok standard, preduslov za funkcionisanje ovog modela, Srbija neće moći u skoroj budućnosti da ga primeni, pre svega zbog niskog nivoa plata i očekivane stope njihovog rasta. Imajući u vidu sadašnji i očekivani racio zavisnosti (broj zaposlenih na jednog penzionera), koji je uslovljen stopom zaposlenosti, stopom nataliteta i prosečnom dužinom života, moglo bi se reći da je manevarski prostor za reformu postojećeg penzijskog sistema sužen, a prve prave efekte reforme trebalo bi očekivati tek za desetak godina.


Regioni - datum: 2018-08-16 NA PODRUČJU BJELOPOLJSKE OPŠTINE 237 REGISTROVANIH NEVLADINIH ORGANIZACIJA\nBijelo Polje Većina NVO bez aktivnosti i finansija Ovo je ozbiljan demokratski deficit u odnosu na razvijene demokratske države u kojima se nevladin sektor tretira kao vrlo važan činilac čija participacija u procesu donošenja odluka povećava kredibilitet, legitimnost i transparentnost tog procesa, gdje se finansiranje projekata NVO-a tretira kao investicija, a ne kao trošak. Uloga nevladinog sektora je u tom pogledu vrlo važna, naročito u procesu pristupanja Evropskoj Uniji – pojašnjava Janjušević\nBijelo Polje – U Bijelom Polju ima 237 registrovanih nevladinih organizacija. Međutim, broj aktivnih organizacija je značajno manji. Većina tih organizacija tokom godine ne realizuju projekte, niti posjeduju finansijska sredstva. Takođe, ni na druge načine ne učestvuju u kreiranju politika u lokalnoj zajednici kao što su javne rasprave, usvajanje godišnjih planova rada lokalne samouprave, rasprave prilikom donošenja budžeta ili izrade programa rada Skupštine – kaže Zdravko Janjušević, izvršni direktor NVO „Bjelopoljski demokratski centar”.\n– Sve ovo dovodi do toga da nevladine organizacije ne doprinose u dovoljnoj mjeri ukupnom društvenom, socijalnom i političkom razvoju lokalne zajednice. Ovo je ozbiljan demokratski deficit u odnosu na razvijene demokratske države u kojima se nevladin sektor tretira kao vrlo važan činilac čija participacija u procesu donošenja odluka povećava kredibilitet, legitimnost i transparentnost tog procesa, gdje se finansiranje projekata NVO-a tretira kao investicija, a ne kao trošak. Uloga nevladinog sektora je u tom pogledu vrlo važna, naročito u procesu pristupanja Evropskoj Uniji – pojašnjava on.\nPosledice nedovoljnog učešća NVO-a u procesu donošenja odluka se najbolje vide u vrlo rijetkim inicijativama prema lokalnim vlastima, lošem kvalitetu inicijativa, rijetkim učešćem na javnim raspravama o značajnim temama, naročito izradi strategija i drugih pravnih dokumenata, kao i nedovoljnim zajedničkim projektnim idejama NVO sektora i Opštine Bijelo Polje.\n– Sve ovo dovodi do toga da donošenje brojnih odluka lokalne samouprave prođe potpuno netransparentno i mimo učešća javnosti. Tome doprinosi i ukupan ambijent u kojem građani nemaju dovoljno povjerenja u lokalne predstavnike političkih partija i lokalnih medija, pa je potreba za snaženjem civilnog sektora od ključnog značaja za razvoj politika dobrog upravljanja na lokalnom nivou.\nZbog svih problema, BDC je inicirao projekat „Aktivna uloga nevladinih organizacija – put do boljeg razvoja lokalne zajednice”, koji će doprinijeti da nevladine organizacije uzmu veće učešće u svim fazama donošenja odluka od strane organa lokalne samouprave, od predlaganja politike, izrade nacrta dokumenta, pa sve do usvajanja od strane nadležnog organa.\n– Na taj način će nevladine organizacije dati svoj doprinos u pogledu društvenog, ekonomskog i političkog razvoja Bijelog Polja. Ovim će se unaprijediti participativna demokratija koja je vrlo važan aspekt razvijenih evropskih društava i to kao dopuna i korektivni faktor predstavničkoj demokratiji. Projekat će organizacijama omogućiti usvajanje konkretnih znanja i vještina koja su im potrebna za aktivnije djelovanje na lokalnom nivou i to prije svega u pogledu upoznavanja mogućnosti i mehanizama za učešće u donošenju odluka na lokalnom nivou kao i praktičnoj izradi javnih politika. Time će se unaprijediti ljudski resursi nevladinih organizacija i stvoriti dobra osnova za njihov dalji razvoj.\nKroz projekat se afirmiše dijalog među predstavnicima nevladinog sektora i stvara platforma za unapređenje saradnje sa lokalnom samoupravom. Realizacijom ovog projekata dugoročno se unapređuje transparentnost i odgovornost u radu, kako lokalne samouprave tako i nevladinih organizacija čime se doprinosi sistemu njihovog kvaliteta u pružanju usluga građanima kao krajnjim korisnicima ovog projekta.


Republički geodetski zavod u saradnji sa Ujedinjenim nacijama, Svetskom bankom i Istraživačkim centrom Evropske komisije organizovao je Međunarodnu konferenciju o digitalizaciji na kojoj je učestvovalo preko 200 predstavnika iz 20 zemalja i internacionalnih organizacija.\nKonferencija je završena danas, a u Vrdniku se, tokom tri dana, za govornicom našlo čak 40 stručnjaka koji su govorili o uticaju digitalnih tehnologija gledano sa globalnog, regionalnog i nacionalnog aspekta.\nDirektor Republičkog geodetskog zavoda: Nove tehnologije i eksperti pomažu nam da rešimo višedecenijske probleme\nU zajedničkom saopštenju ističe se da je neophodno osigurati i obezbediti nacionalnog lidera u upravljanju geoprostornim informacijama.\n- Zadatak lidera je da omogući podizanje svesti o važnosti geoprostornih informacija, jer one predstavljaju ključni strateški kapital koji omogućava vredna i kvantitativna znanja i odluke. Nacionalni geoprostorni lideri imaju ključnu ulogu u pokretanju i sprovodjenju promena, razumevanju i prevazilaženju izazova i stvaranja i održavanja uzlaznog trenda - navodi se u saopštenju.\nVODIČ KROZ KATASTAR Njih je pohvalila i Svetska banka, a evo kako da lakše UPIŠETE NEPOKRETNOST\nNa konferenciji su predstavljeni primeri digitalne transformacije i dobrih praksi u Istočnoj Evropi, a fokus je bio na održivom deljenju i korišćenju podataka.\n- Kao sveopšta težnja lokalnog ka globalnom razvoju, prepoznat je hitan zahtev da se podrži implementacija Ciljeva održivog razvoja UN putem podataka, tehnologije, inovacija i digitalne transformacije - kaže se u zajedničkom saopštenju organizatora konferencije.\nNeke od ovih digitalnih transformacija uključuju Blokčejn, veštačku inteligenciju, Big Data, pametne gradove, digitalnu poljoprivredu i integrisane podatke o vlasništvu nad zemljištem.\nOve brze promene tehnologije, kaže se, donose nove mogućnosti, ali donose i dodatne izazove, poput kibernetičke sigurnosti, obrazovanja i održivih poslovnih modela koji zahtevaju integrisane pristupe da bi se zadovoljili novi zahtevi.\n- Zbog remetilačke prirode digitalne transformacije, mnogim vladama još uvek nedostaje jasno razumevanje njihovih budućih potreba za podacima i tehnologijom, posebno kada se radi o realizaciji ciljeva održivog razvoja.\nKako su žene i u katastru stekle jednaka prava\nUčesnici su se složili o potrebi da se iskoristi prilika za korišćenje ovih novih tehnologija kako bi pružile podršku razvoju boljih i praktičnijih politika i olakšale odlučivanje u procesu ostvarivanja Ciljeva održivog razvoja UN.\nDeo rešenja je, kaže se, uskladjivanje tehnoloških inovacija i procesa sa podacima i informacijama koje sada mogu da se iskoriste, "radeći to na efikasan i blagovremeni način, istovremeno priznajući da su sve zemlje u regionu u različitim fazama nacionalnog geoprostornog razvoja".\nDVOJICU TINEJDŽERA UDARIO ČEKIĆEM U GLAVU, OSUĐEN NA 10 GODINA Presuda za pokušaj teškog ubistva na proslavi 18. rođendana


SOS Ženski centar Novi Sad organizuje školu partnerskih odnosa (AUDIO)\nProjekat je osmišljen kao ciklus radionica namenjen mladima oba pola uzrasta od 18 do 30 godina. Kako kažu u centru, cilj radionica je da mladi steknu veštine neophodne za kvalitetan partnerski odnos.\nŠkola je osmišljena namenjena mladim osobama od 18 do 30 godina gde polaznici kroz radionice mogu naučiti kako da kvalitetno grade veze i kako do prepoznaju znake nasilnih odnosa.\nPrva od kupno četiri u nizu radionica partnerskih odnosa počeće sa razlikama u zaljublivanju >> Pročitaj celu vest na sajtu Radio Televizija Vojvodine << i ljubavi i u Centru se nadaju da će biti interaktivna, da će se čuti i zanimljive priče od učesnika.\nCilj radionica je kako da mladi steknu veštine za kvalitetan partnerski odnos, emotivnu pismenost, uspešno upravljanje konfliktima, održavanje ličnih granica u partnerskim odnosima i vezama kao i veštine potrebne za rast i razvoj kroz odnos , kažu u SOS centru.\nOva tema je jedan od činilaca koja može da utiče na mentalno zdravlje mladih ličnosti.\nSvi zainteresovani koji žele da podele svoja iskustva i dobiju kvalitetne savete za rešavanje emotivnih problema mogu se priključiti besplatnoj radionici, svake srede do kraja juna a za više informacija mogu se obratiti ženskom SOS centru.


Екипна бронза за возаче Војске Србије на Међународним војним играма\nHomeDRUŠTVOEkipna bronza za vozače Vojske Srbije na Međunarodnim vojnim igrama\nVozači Vojske Srbije osvojili su treće mesto i bronzanu medalju u finalnoj ekipnoj trci, koja predstavlja glavni događaj u disciplini „Vojni reli“ Međunarodnih vojnih igara. Staza za ekipnu trku je najsloženija i najduža, a naša ekipa je savladala oko 200 kilometara za nešto manje od četiri sata, pri čemu su na dva vozila uspešno otklonili kvar.\nEkipna trka specifična je po tome što se sva četiri terenska vozila kreću zajedno, u grupi i što sva vozila moraju završiti trku, a ukoliko tokom trke dođe do kvara na vozilu, od posada se očekuje da ga otklone uz korišćenje individualnog kompleta alata, saopštilo je Ministarstvo odbrane.\nStaza za ekipnu trku je najsloženija i najduža, a naša ekipa je savladala oko 200 kilometara za nešto manje od četiri sata, pri čemu su na dva vozila uspešno otklonili kvarove. To im je donelo treće mesto, iza ekipa Rusije i Kine, ističe se u saopštenju.\nNaša ekipa je, prethodno, osvojila treće mestou trci sa bojevim gađanjem, kao i srebrnu i bronzanu medalju u individualnim trkama u kategoriji neborbenih vozila 4×4 i 6×6 „Kamaz“ i „Ural“.\nOsvajanjem bronzane medalje u finalnoj ekipnoj trci, pripadnici Vojske Srbije završili su takmičenje u disciplini „Vojni reli“ u Kizilu, gradu na krajnjem istoku Ruske Federacije.


Zabrana ulaska: EU ne diže rampu za Srbe - Sputnjik Srbija\n16:38 19 Januar 2021\nZabrana ulaska: EU ne diže rampu za Srbe\n12:50 16.09.2020 (osveženo 13:07 16.09.2020) Preuzmite kraći link\nZabrana ulaska za građane Srbije u EU zbog virusa korona ostaje na snazi.\nEvropska unija nije vratila Srbiju na listu trećih zemalja kojima je u okolnostima epidemije virusa korona dozvoljen slobodan ulazak u EU, preneo je Tanjug.\n„Ambasadori nisu razgovarali o toj temi, tako da nema nikakvih promena na listi“, rečeno je Tanjugu iz nemačkih diplomatskih izvora.\nDiplomatski izvori navode da su se pojedine zemlje članice, na čelu sa Grčkom, zalagale da se zbog poboljšanja epidemiološke situacije građanima Srbije otvore granice EU.\n„Prevagnula je ocena da se situacija ”nije dovoljno stabilizovala”, kako u Srbiji, tako i u EU“, rečeno je nezvanično Tanjugu u Savetu EU.\nDodaje se da poslednje cifre o epidemiološkoj situacije u Srbiji, kojima Brisel raspolaže, idu „malo preko“ EU kriterijuma od 16 zaraženih na 100.000 stanovnika.\nRevizija liste trećih zemlja za slobodan ulazak u EU obavlja se svake dve nedelje.\nzabrana ulaska, Srbija, Evropska unija\n15:35 Lavrov: Pogoršana bezbednosna situacija na krajnjem severu


Veče posvećeno ljubiteljima književnosti – Mladi Nikšića\nVeče posvećeno ljubiteljima književnosti\nKnjiževno veče “Iz neobjavljenih rukopisa”, koju organizuju JU “Zahumlje”, Književni klub “Poenta poetika” i JU Narodna biblioteka “Njegoš” Nikšić, biće održano u petak, 24. novembra, u 19 časova u sali Zahumlja.\n“Cilj ove večeri je afirmacija sugrađana i ostalih koji pišu, a koji do sada nijesu imali priliku da svoje radove i objave. Na ovaj način se pruža pažnja i daje se prilika za promociju talentovanim ljudima koji žive sa književnošću, i za književnost, a ipak u našem gradu do sada nijesu bili prepoznati kao književni stvaraoci. Riječ je o formiranim ličnostima, uspješnim u svojim profesijama, koji na ovaj način iskazuju jedan dio sebe, najintimniji i najtananiji”, saopštili su organizatori.\nOrganizatori su se, takođe, odazvali i kampanji protiv nasilja nad ženama, pa su ovaj program posvetili i toj aktivnosti. Nikšić, Podgorica i Bar su jedini gradovi iz Crne Gore koji su se priključili ovoj kampanji u koju je uključeno preko 50 gradova i književnih organizacija iz Slovenije, Hrvatske, BiH, Srbije, Makedonije i ostalih zemalja regiona.\nUčesnici programa su: Milka Nikolić, Mile Albijanić, Rada Vukasojević, Miluša Bakrač, Sandra Đukanović, Vukosav Delibašić, Nataša Lalatović, Kristina Radović, Vida Pejović, Tanja Seratlić, Sava Radulović, Desanka Vlahović, Slavica Petković.\nSutjeska minimalnim porazom eliminisana u Kupu\nŽrtvama porodičnog nasilja obezbijediti finansijsku pomoć